open-index/open-wikipedia-markdown huggingface dataset:
শান্তি টিগ্গা

শান্তি টিগ্গা ভাৰতীয় সেনাবাহিনীৰ প্ৰথম মহিলা জোৱান আছিল।তেওঁৰ সক্ষমতা আৰু দক্ষতাই পৰৱৰ্তী সময়ত পুৰুষ সহকৰ্মীসকলকো অতিক্ৰম কৰিছিল, যাৰ বাবে তেওঁক নিযুক্তি প্ৰশিক্ষণ শিবিৰত শ্ৰেষ্ঠ প্ৰশিক্ষাৰ্থীৰ খিতাপ প্ৰদান কৰা হয়।২০১৩ চনৰ ১৩ মে’ত তেওঁক মৃত অৱস্থাত উদ্ধাৰ কৰা হৈছিল।

## প্ৰাৰম্ভিক জীৱন
শান্তি টিগ্গাৰ ঘৰ পশ্চিম বংগৰ জলপাইগুৰি জিলাত। তেওঁ সামাজিকভাৱে প্ৰান্তীয় অনুসূচিত জনজাতি সম্প্ৰদায়ৰ আছিল। তেখেতৰ পৰিয়াল আৰু সম্প্ৰদায়ৰ কেইবাগৰাকী সদস্যই প্ৰতিৰক্ষা বাহিনীৰ বিভিন্ন দলত নামভৰ্তি কৰিছিল, যিয়ে তেওঁক ৩৫ বছৰ বয়সত সেনাবাহিনীত নামভৰ্তি কৰিবলৈ প্ৰেৰণা যোগাইছিল।তেওঁ বাল্যবিবাহ কৰিবলগীয়া হৈছিল। তেওঁ আৰম্ভণিৰ জীৱনৰ বেছিভাগ সময় এগৰাকী গৃহিণী হিচাপে দায়িত্ব পালন কৰিছিল। তেওঁ দুটা সন্তান জন্ম দিছিল আৰু মাতৃৰ দায়িত্ব পালন কৰিছিল।

## কৰ্মজীৱন
যেতিয়া শান্তি টিগ্গাৰ স্বামীৰ মৃত্যু হয়, তেতিয়া ক্ষতিপূৰণ হিচাপে তেওঁক ৰেলৱেৰ চাকৰি প্ৰদান কৰা হয়। ২০০৫ চনত ভাৰতীয় ৰেলৱেত যোগদান কৰি পৰৱৰ্তী পাঁচ বছৰ তেওঁ বংগৰ জলপাইগুৰি জিলাৰ চলছা ষ্টেচনত কাম কৰিছিল।২০১১ চনত, তেওঁ টেৰিটৰিয়েল আৰ্মীৰ ৯৬৯ ৰেল অভিযন্তা ৰেজিমেণ্টত যোগদান কৰিবলৈ চুক্তিবদ্ধ হৈছিল।তেতিয়ালৈকে, মহিলাসকলক অ-যুঁজাৰু আৰু বিষয়াৰ সশস্ত্ৰ বাহিনীত যোগদান কৰিবলৈ অনুমতি দিয়া হৈছিল। যিটো বিষয়ে টিগ্গা অৱগত হোৱা নাছিল।যেতিয়া তেওঁ অৱগত হৈছিল,তেওঁ কৈছিল যে এইয়া "এয়া নামমাত্ৰ প্ৰতিৰোধক"। ১৩ লাখ শক্তিশালী প্ৰতিৰক্ষা বাহিনীৰ ভিতৰত টিগ্গা প্ৰথম মহিলা জোৱান হিচাপে পৰিগণিত হৈছিল।

নিযুক্তি প্ৰশিক্ষণ শিবিৰত টিগ্গাই তেওঁৰ পুৰুষ সহকৰ্মীসকলক অতিক্ৰম কৰিছিল।তেওঁ ১.৫ কিলোমিটাৰ দৌৰ সম্পূৰ্ণ কৰিবলৈ পুৰুষতকৈ পাঁচ ছেকেণ্ড কম সময় লৈছিল, আৰু ১২ ছেকেণ্ডত ৫০ মিটাৰ দৌৰ সম্পূৰ্ণ কৰিবলৈ সক্ষম হৈছিল, যাৰ বাবে তেওঁক জ্যেষ্ঠ বিষয়াসকলে  প্ৰদৰ্শন উৎকৃষ্ট বুলি অভিহিত কৰিছিল। বন্দুক চম্ভালিলে তেওঁৰ গুলীচালনাই বিষয়াসকলক আপ্লুত কৰিছিল। আৰু তেওঁক লক্ষ্য লওঁতাৰ সৰ্বোচ্চ পদবী প্ৰদান কৰা হৈছিল। তেওঁ ইয়াৰ লগতে শ্ৰেষ্ঠ প্ৰশিক্ষাৰ্থীৰ খিতাপো লাভ কৰে।

## অপহৰণ আৰু মৃত্যু
২০১৩ চনৰ ৯ মে’ত টিগ্গাক অজ্ঞাত অপৰাধীয়ে অপহৰণ কৰিছিল আৰু তাৰ পিছত তেওঁক ৰে’লপথৰ কাষত এটা পোষ্টত বান্ধি থোৱা অৱস্থাত উদ্ধাৰ কৰা হৈছিল। এই ঘটনাৰ পিছত তেওঁক চিকিৎসালয়ত ভৰ্তি কৰোৱা হৈছিল, আৰু তাৰ পিছতেই আৰক্ষীৰ তদন্ত আৰম্ভ হৈছিল।সেই সময়ত তেওঁক  চিকিৎসালয়ৰ কেবিনত কটকটীয়া নিৰাপত্তা প্ৰদান কৰা হৈছিল।এসপ্তাহৰ পিছত ২০১৩ চনৰ ১৩ মে’ত ৰে’লৱে চিকিৎসালয়ত  টিগ্গাক ওলমি থকা অৱস্থাত পোৱা গৈছিল। কেবিনত থকা তেওঁৰ পুত্ৰই টিগ্গা বহু পৰলৈ বাহিৰলৈ ওলাই নহা দেখি এলাৰ্ম বজাইছিল। এই গোচৰটো আৰক্ষী কৰ্তৃপক্ষৰ দ্বাৰা আত্মহত্যা বুলি ৰায় দিয়া হৈছিল।

টিগ্গাক পূৰ্বতে উৎকোচ লোৱাৰ ভুল অভিযোগ উত্থাপন কৰা হৈছিল। সেই অভিযোগ বহুলভাৱে প্ৰচাৰিত বিষয় এটাত কৰা হৈছিল। এক যন্ত্ৰণাদায়ক আৰু অপমানজনক বিচাৰৰ পিছত তেওঁ আইনীভাৱে দোষমুক্ত হৈছিল যদিও ৰাজহুৱা দৃষ্টিত নৈতিকভাৱে দোষমুক্ত হোৱাত প্ৰত্যাহ্বানৰ সম্মুখীন হৈছিল। তেওঁ বহু শ্ৰমৰ বিনিময়ত নিৰ্মাণ কৰা সুনাম ৰাইজৰ চকুত কলংকিত হৈ পৰিছিল। ভবা হৈছিল, তেওঁৰ বিৰুদ্ধে এই মানহানি তেওঁৰেই একাংশ সতীৰ্থ, শত্ৰু আৰু ইৰ্ষাপৰায়ণ মানুহৰ দ্বাৰা পদ্ধতিগতভাৱে তৈয়াৰ কৰা হৈছিল। সেয়েহে তদন্তকাৰী কৰ্তৃপক্ষই ৰায় দিছিল যে অন্যায়ভাৱে হোৱা এই ৰাজহুৱা অপমানেই তেওঁৰ আত্মহত্যা কৰিবলৈ প্ৰৰোচিত কৰিছিল। এইদৰে গোচৰটো ক্ষিপ্ৰতাৰে সমাপ্ত হ’ল। গোচৰটোৰ যথাযথ বিবেচনা নকৰাকৈয়ে সিদ্ধান্ত স্থাপন কৰা হৈছিল।

## তথ্যসূত্ৰ

শ্ৰেণী:মৃত ব্যক্তি
শ্ৰেণী:ভাৰতীয় মহিলা সামৰিক জোৱান
শ্ৰেণী:ভাৰতীয় সেনাৰ জোৱান
তালা টুডু

**তালা টুডু** ঝাৰখণ্ডৰ এগৰাকী ভাৰতীয় চাঁওতালি ভাষাৰ লেখিকা আৰু নাৰ্ছ। ২০১৫ চনত চান্তালী বা চাঁওতালি ভাষাৰ অনুবাদৰ বাবে সাহিত্য অকাডেমী বঁটা লাভ কৰিছিল। তেওঁৰ জন্ম হৈছিল ১৯৭২ চনত। 
## ব্যক্তিগত জীৱন
টুডু ৰবীন্দ্ৰনাথ মুৰ্মুৰ ভগ্নী। তেৱোঁ সাহিত্য অকাডেমী অনুবাদ বঁটা বিজেতা এগৰাকী চাঁওতালি সাহিত্যিক৷ জীৱিকা হিচাপে তেওঁ টাটা ষ্টীল কোম্পানীত কৰ্মৰত৷ তালা টুডু লাল বাহাদুৰ শাস্ত্ৰী সোঁৱৰণী মহাবিদ্যালয়ৰ ছাত্ৰী আছিল। টুডু পেছাত এজন অধিবক্তা গণেশ টুডুৰ সৈতে বিবাহপাশত আবদ্ধ হয়। তেওঁলোকৰ এগৰাকী কন্যা আৰু এজন ল’ৰা আছে। তেওঁলোকৰ নাম অনিষা আৰু আশিস। তালা জামছেদপুৰ টাটা মেইন হস্পিতালৰ নাৰ্ছ৷

## ক’ভিদ সংকট
তালা এগৰাকী ক’ভিদ যোদ্ধা হিচাপে পৰিচিত৷ হস্পিতালত কৰ্তব্যৰত অৱস্থাতে তেওঁ ক’ভিদ ভাইৰাছৰ দ্বাৰা আক্ৰান্ত হৈছিল আৰু ২০২০ চনৰ ১২ আগষ্টত তেওঁ ক’ভিদ পজিটিভ হিচাপে চিনাক্ত হৈছিল৷ ২৭ আগষ্টত তেওঁ পৰীক্ষাত নিগেটিভ হৈছিল৷
## সাহিত্য কৰ্ম
টুডুৱে শৰৎ চন্দ্ৰ চট্টোপাধ্যায়ৰ *পৰিণীতা* নমাৰ উপন্যাসখন *বাপলানিজ* নামেৰে চাঁওতালি ভাষালৈ অনুবাদ কৰে। ই আছিল তেওঁৰ প্ৰথম অনুবাদ। এই কামৰ বাবে তেওঁক ২০১৫ চনত সাহিত্য অকাডেমী অনুবাদ বঁটাৰে সন্মানিত কৰা হয়।

## তথ্য সূত্ৰ

শ্ৰেণী:ভাৰতীয় নাৰী
শ্ৰেণী:ভাৰতীয় সাহিত্যিক
শ্ৰেণী:জীৱিত ব্যক্তি
শ্ৰেণী:চাঁওতালি ব্যক্তি
সুচিত্ৰা হান্সদা

**সুচিত্ৰা হান্সদা** (), জন্ম: ১৯৮৩ চন, এগৰাকী চাঁওতালী মহিলা লেখিকা। ভাৰতৰ পশ্চিম বংগৰ হুগলী জিলাৰ জামদা গাঁৱত তেওঁৰ ঘৰ। চাঁওতালী ভাষাৰ বিভিন্ন সাহিত্যৰ ৰচনাৰ বাবে তেওঁ পৰিচিত।

## ব্যক্তিগত জীৱন
হান্সদাই পানপুৰ শশীভূষণ হাইস্কুল, হাওৰাৰ পৰা স্কুলীয়া শিক্ষা সম্পূৰ্ণ কৰে আৰু মেদিনীপুৰৰ ৰাজা নৰেন্দ্ৰ লাল খান মহিলা মহাবিদ্যালয়ৰ পৰা স্নাতক ডিগ্ৰী লাভ কৰে। ২০০৮ চনত তেওঁৰ বিবাহ হয়।

## বঁটা আৰু স্বীকৃতি
সুচিত্ৰা হান্সদাই তেওঁৰ গ্ৰন্থ *বেৰা আহলা* কবিতা পুথিৰ বাবে ২০১৫ চনৰ সাহিত্য অকাডেমী নতুন দিল্লী যুৱ পুৰস্কাৰ লাভ কৰিছে৷. 

## কিতাপ আৰু প্ৰকাশন
সুচিত্ৰা হান্সদাই তলত উল্লেখ কৰা চাঁওতালী ভাষাৰ কবিতা পুথি প্ৰকাশ কৰিছে।

*বেৰা আহলা
*ডোবে বাহা
*ধিলৱাং
*জুৱান ডেৰে
*খাদা
*বানাদল
## তথ্য সূত্ৰ

শ্ৰেণী:ভাৰতীয় নাৰী
শ্ৰেণী:ভাৰতীয় সাহিত্যিক
শ্ৰেণী:জীৱিত ব্যক্তি
শ্ৰেণী:চাঁওতালি ব্যক্তি
বেদাৰা ভেছা

**বেদাৰ ভেছা** কৰ্ণাটকৰ ছিৰচি চহৰত হোলী উদযাপনৰ কিছুদিন আগেয়ে পৰিৱেশন কৰা এক পৰম্পৰাগত লোকনৃত্য৷। ইয়াক ‘হাণ্টাৰ ডান্স’ বুলিও কোৱা হয়। ছিৰচি চহৰৰ মানুহে প্ৰতি এবছৰৰ অন্তৰে অন্তৰে এই অনন্য লোকনৃত্যৰে হোলী উদযাপন কৰে। ইয়ে হোলীৰ পাঁচোটা দিনতে ৰাজ্যৰ বিভিন্ন প্ৰান্তৰ পৰা বৃহৎ জনসমাগমক আকৰ্ষণ কৰে। এই নৃত্য প্ৰায় তিনিশ বছৰ পুৰণি বুলি কোৱা হয়৷
## বৰ্ণনা
বেদাৰা ভেছাৰ আচল পৰিৱেশনৰ আগতে কেইবামাহো ধৰি ইয়াৰ অনুশীলন কৰা হয়। পৰিৱেশনৰ সময়ত শিল্পীসকলে ময়ুৰৰ পাখি, গোঁফ, কপাহ আৰু ৰঙা কাপোৰ পিন্ধি, ফল-মূলৰ মালা, হাতত ঢাল আৰু তৰোৱাল আঁৰি নিজক সজাই তোলে। প্ৰায় পাঁচশ ময়ুৰৰ পাখিৰে ঘূৰণীয়াকৈ কোনো এটা আধাৰত আঠা দি ডাঙৰ বৃত্তৰ দৰে কৰি নৃত্যশিল্পীজনে পিঠিত পিন্ধি লয়৷ পৰিৱেশকৰ পেটত দুডাল ৰছী বান্ধি থোৱা থাকে আৰু দুজন মানুহে ৰছীৰ দুয়োমূৰে ধৰি ময়ুৰৰ পাখিৰ বিশাল বৃত্তটো ৰছীৰে পিঠিত ধৰি ৰাখে, মল্লেছীয়ে তেওঁৰ ঠাইলৈ অহা মানুহক হত্যা কৰাত বাধা দিয়া কাৰ্য বৰ্ণিত কৰিব। নৃত্যৰ মজে মজে শৰীৰৰ অংগীভংগীত ময়ুৰৰ পাখিৰ বৃত্তটো দোলায়িত হৈ থাকে৷ কেইগৰাকীমান সহযোগীয়ে হাতেৰে ঢোল(তামাতে) বজাই সহযোগ কৰি নৃত্যক এক ছন্দ দিয়ে। হাণ্টাৰ ডান্সৰ এই অভিনেতাজনে নিজৰ ঠাইৰ কোনো এক স্থানীয় বিন্দুৰ পৰা আৰম্ভ কৰি ৰাতিটোৰ ভিতৰতে ছিৰচি চহৰৰ বিভিন্ন স্থানলৈ অনুষ্ঠান পৰিৱেশন কৰি থাকে। নৃত্যৰ সামৰণি অংশ শ্ৰী মৰিকাম্বা মন্দিৰত অনুষ্ঠিত হয়। তাত নৃত্যশিল্পীগৰাকীয়ে নৃত্য সম্পূৰ্ণ ক্ৰোধত পৰিৱেশন কৰে। তেওঁ পুনৰ দিনৰ পোহৰলৈকে ছিৰচি চহৰৰ আন স্থানবোৰত অনুষ্ঠান পৰিৱেশন কৰিবলৈ আৰম্ভ কৰে।

বেদাৰা ভেছাৰ একাধিক পৰিৱেশক আছে। প্ৰতিটো অঞ্চলত এজন ব্যক্তি থাকে, যিয়ে সমগ্ৰ চহৰখনক প্ৰতিনিধিত্ব কৰিব আৰু নাচিব। এই নৃত্যৰ সম্পূৰ্ণ ৰূপ উপস্থাপনৰ বাবে কিছুমান নিৰ্দিষ্ট ঠাই আছে আৰু প্ৰতিজন পৰিৱেশকে সেই নিৰ্দিষ্ট ঠাইবোৰ এবাৰ ভ্ৰমণ কৰিব লাগে। লগতে কোৱা হয় যে, এগৰাকী নৃত্যশিল্পীয়ে আন এগৰাকী নৃত্যশিল্পীৰ মুখামুখি হ’ব নোৱাৰে।
## কাহিনী
এই নৃত্যৰ আৰম্ভণি প্ৰায় ৩শ বছৰ পুৰণি৷ বিজয়নগৰৰ ৰজাক শত্ৰুৰ হাতৰ পৰা ৰক্ষা কৰিবলৈ বেদে জাতিৰ মল্লেছী নামৰ এজন যোদ্ধাক নিযুক্তি দিয়া হৈছিল৷ মল্লেছীয়ে ৰাণী ৰুদ্ৰম্বিকাক বিয়া কৰাবলৈ মন মেলে৷ ৰুদ্ৰম্বিকাই নিজৰ জীৱন উছৰ্গা কৰি মল্লেছীক বিয়া কৰায় যদিও হোলীৰ আনন্দত নাচি থকা মল্লেছী হত্যা কৰি জ্বলাই দিয়ে৷ তেতিয়াৰ পৰাই এই কাহিনী হোলী আগদিনা হাণ্টাৰ ডান্সৰ দ্বাৰা বৰ্ণনা কৰা হয়৷

## বেদাৰা ভেছাৰ জনপ্ৰিয় স্থান
কৰ্ণাটকৰ ছিৰচি চহৰত বেদাৰা ভেছা পৰিৱেশন কৰা হয়। হোলীৰ সময়ত অনুষ্ঠিত এই নৃত্যৰ সময়ত ‘ডল্লু কুনিঠা’ নামৰ আন এক লোকনৃত্যও পৰিৱেশন কৰা হয়। ছিৰচিৰ মৰিকাম্বা মন্দিৰত দুবছৰৰ মাজত এবাৰ বেদাৰা ভেছা অনুষ্ঠিত হয় আৰু বেদাৰা ভেছা নোহোৱা বছৰত মেলা অনুষ্ঠিত হয়৷
## আধুনিক ৰূপ
আজিকালি প্ৰায় ৫০ জন শিল্পীয়ে এককভাবে হাণ্টাৰ ডান্স প্ৰদৰ্শন কৰে৷ তেওঁলোকে হুইচেল বজোৱা আৰু ড্ৰাম কোবোৱা এটা দলৰ সৈতে এই নৃত্য পৰিৱেশন কৰে। বৰ্তমান সময়ত হাণ্টাৰ ডান্সৰ লগতে ৰাজপথত বিভিন্ন অনুষ্ঠানো পৰিৱেশন কৰা হয়। হাণ্টাৰ ডান্স অনুষ্ঠানৰ আলম লৈ চহৰখনৰ যুৱক-যুৱতীসকলৰ বাবে এক আনন্দদায়ক নিশাৰ আড্ডা পাৰ কৰে। শেহতীয়া বছৰবোৰত(২০১৯) হাণ্টাৰ ডান্সৰ আয়োজকসকলে ৰাজপথলৈ *ডি-জে*আনিবলৈ লৈছে আৰু গোটেই ছিৰচি চহৰখনে দৰ্শকক অধিক মনোৰঞ্জন দিবলৈ শেহতীয়াকৈ ই এটা ক্লাবৰ নৃত্যৰ দৰে হৈ পৰিছে।

## তথ্য সূত্ৰ

শ্ৰেণী:লোক-নৃত্য
শ্ৰেণী:ভাৰতৰ সংস্কৃতি
জৌনা মুৰ্মু

*'জৌনা মুৰ্মু* (; জন্ম: ১৬ আগষ্ট ১৯৯০) ওড়িশাৰ এগৰাকী ভাৰতীয় স্প্ৰিণ্ট দৌৰবিদ আৰু হাৰ্ডলাৰ. তেওঁ ৪০০ মিটাৰ আৰু ৪০০ মিটাৰ হাৰ্ডলছত বিশেষজ্ঞ। তেওঁৰ ঘৰ ওড়িশাৰ ময়ুৰভঞ্জ জিলাৰ অন্তৰ্গত ৷ তেওঁ অৰুণ কুমাৰ দাস আৰু সুবাস চন্দ্ৰ দাসমোহাপাত্ৰৰ পৰা প্ৰশিক্ষকতা লাভ কৰিছে। বৰ্তমান তেওঁ অ’এনজিচিৰ সৈতে কৰ্মৰত।

## কৃতিত্ব
তেওঁৰ একাধিক আন্তঃৰাষ্ট্ৰীয় আৰু ৰাষ্ট্ৰীয় কৃতিত্ব আছে।

### আন্তঃৰাষ্ট্ৰীয়
*২০১০ চনত চীনৰ গুৱাংঝুত অনুষ্ঠিত এছিয়ান গেমছত ৪০০ মিটাৰ হাৰ্ডলছত ৪ৰ্থ স্থান দখল কৰে।
*২০১০ চনৰ ৩০ জুলাইত নতুন দিল্লীত সমাপ্ত হোৱা তৃতীয় এছিয়ান অল ষ্টাৰ এথলেটিকছ*মিটত মহিলাৰ ৪০০ মিটাৰ হাৰ্ডলছ ইভেণ্টত এটা সোণৰ পদক লাভ কৰি ৫৭.৩৯ ছেকেণ্ড সময় আৰু ৪০০ মিটাৰ স্প্ৰিণ্টত ৫৩.১৭ ছেকেণ্ডৰ সময়েৰে এটা ব্ৰঞ্জৰ পদক দখল কৰে।
*২০১৬ চনৰ দক্ষিণ এছিয়ান গেমছত দুটা সোণৰ পদক : ৪০০ মিটাৰ হাৰ্ডলছ আৰু ৪ × ৪০০ মিটাৰ ৰিলেত। 

### ৰাষ্ট্ৰীয়
ৰাষ্ট্ৰীয় আন্তঃৰাজ্যিক ছিনিয়ৰ এথলেটিকছ চেম্পিয়নশ্বিপৰ মহিলাৰ ৪০০ মিটাৰ ইভেণ্টত ৰূপৰ পদক লাভ কৰে, ২০১০ চনৰ ৬ আগষ্টত পঞ্জাৱৰ পাটিয়ালাত ৫২.৭৮ ছেকেণ্ডত।

## ড'পিং
২০১১ চনৰ ২৫ মে’ত প্ৰতিযোগিতাৰ বাহিৰৰ পৰীক্ষাত মুৰ্মুৰ এনাবলিক ষ্টেৰইড মেথাণ্ডিয়েনন পজিটিভ পোৱা গৈছিল আৰু তাৰ পিছত তেওঁৰ ওপৰত দুবছৰৰ বাবে ড’পিং নিষেধাজ্ঞা জাৰি কৰা হৈছিল।

## তথ্য সংগ্ৰহ

শ্ৰেণী:ভাৰতীয় খেলুৱৈ
শ্ৰেণী:চাঁওতালি ব্যক্তি
প্ৰভা ঠাকুৰ

**প্ৰভা ঠাকুৰ** (ইংৰাজী: Prabha Thakur; জন্ম: ১০ ছেপ্টেম্বৰ ১৯৫১) এগৰাকী ভাৰতীয় ৰাজনীতিবিদ, কংগ্ৰেছী নেতা, হিন্দী কবি আৰু সমাজকৰ্মী। ২০০৪ চনৰপৰা ২০১৪ চনলৈকে ৰাজস্থানৰ পৰা একেৰাহে দুটা কাৰ্যকালৰ বাবে ৰাজ্যসভাৰ সাংসদ হোৱাৰ লগতে ১৯৯৮-৯৯ চনত আজমেৰৰপৰা নিৰ্বাচিত হৈ লোকসভাৰ সাংসদ হিচাপে কাৰ্যনিৰ্বাহ কৰিছিল। ঠাকুৰ সৰ্বভাৰতীয় মহিলা কংগ্ৰেছৰ সভাপতিও আছিল। প্ৰভা ঠাকুৰে কেইখনমান হিন্দী আৰু ৰাজস্থানী চলচ্চিত্ৰৰ প্ৰযোজনা, পৰিচালনা কৰাৰ লগতে কণ্ঠশিল্পী হিচাপেও কাম কৰিছে।

## প্ৰাৰম্ভিক জীৱন
১৯৫১ চনৰ ১০ ছেপ্টেম্বৰত আজমেৰৰ কিশনগড়ৰ ছোটা উদয়পুৰ নামৰ এখন গাঁৱত প্ৰভা ঠাকুৰৰ জন্ম হৈছিল। তেওঁৰ পিতৃ দেৱী সিং বাৰ্হাথ এজন ৰাজস্থানৰ প্ৰশাসনিক বিষয়া আছিল আৰু মাতৃৰ নাম আছিল সুশিলা দেৱী।

## কৰ্ম জীৱন
প্ৰভা ঠাকুৰ ১৯৯৮-৯৯ চনলৈ ৰাজস্থানৰ আজমেৰ সমষ্টিৰপৰা দ্বাদশ লোকসভাৰ সদস্য আছিল। তেওঁ ২০০৯ চনত বংগ ৰাজ্যৰ বাওঁ মঞ্চৰ শাসনক মুকলিকৈ সমালোচনা কৰি বিগত ৩৩ বছৰৰ শাসনকালত মহিলাৰ বিৰুদ্ধে অপৰাধ বৃদ্ধি পাইছে বুলি কৈছিল। ২০১৪ চনত তেওঁ ৩৩% মহিলা সংৰক্ষণ বিধেয়কৰ বাবে *আম সভা*ক সমৰ্থন কৰিছিল। তেওঁ বিশ্বাস কৰে এই বিধেয়কখনে “ভাৰতীয় মহিলাসকলক সামাজিক, অৰ্থনৈতিক আৰু ৰাজনৈতিকভাৱে সবলীকৰণত সহায় কৰিব”।

ঠাকুৰে অন্যান্য মহিলা বিষয়ত মাত মাতি ভাৰতত ধৰ্ষণ বিৰোধী কঠোৰ ব্যৱস্থাৰ আহ্বান জনায়। ঠাকুৰ 'সন্মান হত্যা'ৰ বিৰুদ্ধে আইন প্ৰণয়নৰ সমৰ্থক আছিল। ধৰ্ষণৰ ঘটনাৰ বিৰুদ্ধে যুঁজিবলৈ সাজ-পোছাক নিয়ম কাৰ্যকৰী কৰাৰ বিষয়ে কৰা মন্তব্যৰ উত্তৰত তেখেতে কয় যে, “প্ৰশ্ন সাজ-পোছাকৰ নহয়, পুৰুষৰ মানসিকতাৰহে। এজনী ছোৱালীয়ে কি পিন্ধিব লাগে বা নালাগে, সেয়া কেৱল ছোৱালীজনীৰ, তাইৰ মাক-দেউতাকৰ আৰু তাইৰ পৰিয়ালৰহে চিন্তাৰ বিষয়। ছোৱালী এজনীয়ে কেনে আচৰণ কৰিব লাগে সেই বিষয়ে আন কোনোৱে একো কোৱাৰ প্ৰয়োজন নাই বুলি মই ভাবো।” ইয়াৰ পৰিৱৰ্তে, যিমানেই মহিলাসকলে ধৰ্ষণকাৰীক "ন্যায়" প্ৰদান কৰা দেখিব, সিমানেই তেওঁলোকে আক্ৰমণকাৰীৰ বিৰুদ্ধে গোচৰ ৰুজু কৰাৰ সম্ভাৱনা বেছি হ'ব। ইয়াৰ পূৰ্বেও তেওঁ দিল্লীত মহিলাৰ ওপৰত হোৱা হিংসাত্মক অপৰাধৰ বিৰোদ্ধে মাত মাতিছিল।

প্ৰভাই বৌদ্ধ ধৰ্মৰ জৰিয়তে বিশ্ব শান্তি আৰু সম্প্ৰীতিৰ বাবে কাম কৰি অহা মহা বোধি সমাজৰো সদস্য। এগৰাকী সমাজকৰ্মী আৰু সাংসদ সদস্য হিচাপে তেওঁ মহিলা আৰু শিশুৰ সৈতে জড়িত ক্ষেত্ৰখনৰ উন্নয়নৰ বাবে বিশেষ প্ৰচেষ্টা চলাইছিল।

ভাৰতত ক'ভিড-১৯ বৈশ্বিক মহামাৰীৰ সময়ত ঠাকুৰে মুখ্যমন্ত্ৰী সাহায্য পুঁজিলৈ ১ লাখ টকা দান কৰিছিল।

## সাহিত্য আৰু চলচ্চিত্ৰ
প্ৰভা ঠাকুৰ এগৰাকী সুপৰিচিত কবি আৰু তেওঁৰ কবিতা *সাপ্তাহিক হিন্দুস্তান*, *ধৰ্মযুগ*, আৰু *কদম্বনি* আদি সাহিত্য আলোচনীৰ লগতে *[[আকাশবাণী|অল ইণ্ডিয়া ৰেডিঅ’]]* আৰু দূৰদৰ্শনতো নিয়মিতভাৱে প্ৰকাশ পাইছে। তেওঁ বিভিন্ন হিন্দী সাহিত্য সন্মিলন আৰু কবি আলোচনা-চক্ৰত অংশগ্ৰহণ কৰিছে। ইয়াৰ উপৰি তেওঁ কেইখনমান হিন্দী আৰু ৰাজস্থানী ছবিৰ প্ৰযোজনা আৰু পৰিচালনা কৰাৰ লগতে গীতৰ কথাকাৰ, সুৰকাৰ আৰু কণ্ঠশিল্পী হিচাপেও কাম কৰিছে।

### চলচ্চিত্ৰ

### নেপথ্য কণ্ঠশিল্পী

### গ্ৰন্থ
প্ৰভা ঠাকুৰে হিন্দী ভাষাত কেইবাখনো কবিতা পুথি প্ৰকাশ কৰিছে। তেওঁ প্ৰকাশ কৰা কবিতা সংকলন কেইখন হৈছে:
* *বাউৰায়া মন* (কবিতা সংকলন) (১৯৮২)
* *আখাৰ আখাৰ* (কবিতা সংকলন) (১৯৯০)
* *দেহৰী কা মন* (কবিতা সংকলন)  (২০১৩)

### সম্পাদনা
১৯৮৫ চনত প্ৰভা ঠাকুৰে *চেতনা কে স্বৰ* নামৰ এখন কবিতা কবিতা সংকলন সম্পাদনা কৰিছিল। 

## তথ্য সংগ্ৰহ

শ্ৰেণী:ভাৰতীয় ৰাজনীতিবিদ
শ্ৰেণী:মহিলা ৰাজনীতিবিদ
শ্ৰেণী:নাৰীবাদী
চামি মুৰ্মু

**চামি মুৰ্মু** (জন্ম প্ৰায় ১৯৭৩) এগৰাকী ভাৰতীয় পৰিৱেশ কৰ্মী আৰু ভাৰতত গছপুলি ৰোপণৰ বাবে পৰিচিত। ২০১৯ চনত নাৰী শক্তিৰ সন্মান লাভ কৰালৈকে ভাৰতত ২৫ লাখ গছপুলি ৰোপণ কৰিছিল।

## জীৱনী
মুৰ্মুৰ জন্ম হৈছিল প্ৰায় ১৯৭৩ চনত  তেওঁৰ ঘৰ চেৰাইকেলা খাৰছাৱান জিলাৰ ৰাজনগৰ ব্লকৰ বগৰাইছাই গাঁৱত।
প্ৰায় ১৯৯৬ চনত মুৰ্মুই গছপুলি ৰোপণ কৰিবলৈ আৰম্ভ কৰে। পিছৰ ২৪ বছৰত তেওঁ‌ ২৫ লাখ গছ ৰোপণৰ সৈতে জড়িত হৈ পৰিল। এই গছবোৰ তেওঁৰ গাঁৱৰ চাৰিওফালে থকা গছপুলি যিবোৰ "মাফিয়াই" কাটি পেলোৱা গছবোৰৰ ঠাইত ৰোৱা হৈছে। নক্সালবাদীৰ অসুবিধাৰ মাজতো তেওঁ কাম কৰি আছে ৷ ২০২০ চনত তেওঁ সহযোগী মহিলা বাগৰাইছাই নামৰ এটা সংস্থাৰ সম্পাদিকা আছিল, ইয়াৰ ৩,০০০ সদস্য আছে।

২০২০ চনৰ মাৰ্চ মাহত আন্তঃৰাষ্ট্ৰীয় নাৰী দিৱসত মুৰ্মু নতুন দিল্লীত আছিল য'ত ৰাষ্ট্ৰপতি কোবিন্দে বাৰটা নাৰী শক্তিপুৰস্কাৰ বঁটা প্ৰদান কৰিছিল আৰু নিৰ্বাচিতসকলৰ ভিতৰত মুৰ্মু অন্যতম আছিল। সেই মাহৰ শেষৰ ফালে মুৰ্মুৱে ঘোষণা কৰে যে তেওঁ আৰু যমুনা টুডু ঝাৰখণ্ডৰ বনাঞ্চল ৰক্ষাৰ বাবে একত্ৰিত হ’ব। সংবাদ মাধ্যমত তেওঁলোকক "দ্য লেডী টাৰ্জানছ" বুলি কোৱা হৈছিল। যমুনা টুডাৰ সংগঠনত ৩০০ জন সদস্য আছে আৰু তেওঁলোকে একেলগে অধিক সহযোগিতা বিচাৰি পোৱাৰ আশা কৰিছে।

## বঁ‌টা
*ইন্দিৰা প্ৰিয়াদৰ্শিনী বৃক্ষমিত্ৰ বঁটা, ১৯৯৬
*নাৰী শক্তি পুৰস্কাৰ, ২০১৯
*পদ্মশ্ৰী, ২০২৪

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:চাঁওতালি ব্যক্তি
বেকন এণ্ড কেবেজ (খাদ্য)

**বেকন এণ্ড কেবেজ** (আইৰিছ: bagún agus cabáiste) হৈছে আয়াৰলেণ্ডৰ সংস্কৃতিৰ সৈতে পৰম্পৰাগতভাৱে জড়িত খাদ্য। এই ব্যঞ্জনত কবি আৰু আলুৰ সৈতে সিজোৱা গাহৰিৰ পিঠিফালৰ মাংস টুকুৰা টুকুৰ কৰি দিয়া হয়। ধোঁৱাত শুকুওৱা *বেকন*ও কেতিয়াবা ব্যৱহাৰ কৰা হয়।

বেকন অৰ্থাৎ গাহৰিৰ পিঠিফালৰ মাংস টুকুৰা টুকুৰ কৰি আৰু কিছুমান উতলি থকা জোল দি খাদ্যটো পৰিৱশন কৰা হয়।  খাদ্যটোৰ লগৰ আন এটা সাধাৰণ উপাদান হ’ল বগা চাটনি, যিটো আটা, মাখন আৰু গাখীৰৰে তৈয়াৰী, কেতিয়াবা কোনো ধৰণৰ সুগন্ধিযুক্ত বস্তুও(সততে পাৰ্চলি) যোগ কৰা হয়।
## বেকনৰ ব্যৱহাৰ
ব্যক্তিৰ পছন্দ অনুসৰি খাদ্যৰ বাবে ব্যৱহাৰ কৰা *বেকন* কেতিয়াবা কিছু ভিন্ন হ’ব পাৰে। সাধাৰণতে ৰেচিপিৰ বাবে কোমলাই লোৱা গাহৰিৰ পিঠি বা ঘাঁড়ৰ মাংস ব্যৱহাৰ কৰা হয়, কিন্তু কেতিয়াবা বেকনৰ আন ধৰণৰ মাংসও পছন্দ কৰা হয়। অৱশ্যে ব্যৱহৃত বেকন প্ৰায় সদায় স্বাস্থ্যসন্মত  হয়। পৰম্পৰাগত সংৰক্ষণ প্ৰক্ৰিয়াটো এটা দীঘলীয়া প্ৰক্ৰিয়া য’ত বেকন নিমখত সংৰক্ষণ কৰা হয়, অৱশ্যে আধুনিক যুগত বেছি পৰিমাণে উৎপাদিত বেকনক *ব্ৰাইন* ব্যৱহাৰ কৰি শুদ্ধ কৰি তোলা হয়, মাংসখিনি কমকৈ বেজী দিয়া হয় যাতে প্ৰক্ৰিয়াটো ক্ষিপ্ৰ হয়। বেকনটো ধোঁৱা দিও খাব পাৰি যিয়ে সোৱাদৰ পাৰ্থক্য যোগ কৰে, যিটো কিছুমান মানুহে পছন্দ কৰে। আয়াৰলেণ্ডত ঘৰতে প্ৰস্তুত কৰা বা হাৰ্ড-কিউৰ কৰা বুলি জনাজাত বস্তুও ক্ৰয় কৰিব পাৰি যিটো দীৰ্ঘ সময়ৰ বাবে বেকন সংৰক্ষণ কৰা হয় আৰু তাৰ পিছত কাগজত মেৰিয়াই আন এটা দীঘলীয়া সময়ৰ বাবে সংৰক্ষণ কৰা হয়। ইয়াৰ ফলত বেকন অতি নিমখীয়া, টেক্সচাৰত কঠিন আৰু ৰং হালধীয়া হয়।
## ইতিহাস
ঐতিহাসিকভাৱে এই খাদ্য আইৰিছ ঘৰত সাধাৰণ খাদ্য আছিল, কাৰণ বহু পৰিয়ালে নিজাকৈ শাক-পাচলিৰ খেতি কৰিছিল আৰু নিজে গাহৰি পালন কৰিছিল বাবে ইয়াৰ উপাদানসমূহ সহজেই উপলব্ধ হৈছিল। ইয়াক পুষ্টিকৰ আৰু সন্তুষ্টিদায়ক বুলি গণ্য কৰা হৈছিল। আয়াৰলেণ্ডত এই খাদ্য অতি সাধাৰণ খাদ্য হৈয়েই আছে।
## প্ৰকাৰ
#### কৰ্ণড বিফ আৰু বন্ধাকবি
১৯ শতিকাৰ মাজভাগৰ পৰা শেষলৈকে আমেৰিকালৈ অহা আইৰিছ অনুপ্ৰৱেশকাৰীসকলে খাদ্য প্ৰস্তুত কৰাৰ সময়ত বেকনৰ সলনি কৰ্ণড বিফ ব্যৱহাৰ কৰিবলৈ আৰম্ভ কৰে, যাৰ ফলত কৰ্ণড বিফ আৰু বন্ধাকবিৰ ব্যঞ্জন সৃষ্টি হয়। মূল খাদ্যৰ দৰেই এই খাদ্যতো কেতিয়াবা অতিৰিক্ত শাক-পাচলি (বিশেষকৈ বিলাহী আৰু আলু) অন্তৰ্ভুক্ত কৰা হয়; ইয়াৰ ফলত নিউ ইংলেণ্ডৰ সিজোৱা ৰাতিৰ আহাৰ গ্ৰহণৰ সৈতেও ইয়াৰ এক নিৰ্দিষ্ট সাদৃশ্য আছে, য'ত প্ৰায় নিৰৱচ্ছিন্নভাৱে সিজোৱা মাংস আৰু কবিৰ সৈতে মাটিৰ তলৰ পাচলিৰ মিশ্ৰণ থাকে।

"কৰ্ণড" শব্দটো গৰুৰ মাংস নিৰাময়ৰ বাবে ব্যৱহাৰ কৰা নিমখৰ ডাঙৰ দানাবোৰৰ পৰা আহিছে, যিবোৰক ঐতিহাসিকভাৱে নিমখৰ "কৰ্ণ" বুলি কোৱা হৈছিল।

আমেৰিকাৰ কিছুমান অঞ্চলত কৰ্ণড বিফ আৰু বন্ধাকবি জনপ্ৰিয় খাদ্য হৈয়েই আছে। কিন্তু আয়াৰলেণ্ডত চেণ্ডুইচ হিচাপে ব্যৱহৃত কৰ্ণড বিফ বাহিৰত খুব কমেইহে খোৱা হয় আৰু তাত কৰ্ণড বিফ আৰু বন্ধাকবি খাদ্য হিচাপে কাৰ্যতঃ জনা নাযায়।
#### জিগছ্ ডিনাৰ

নিউফাউণ্ডলেণ্ড দ্বীপত, য'ত আইৰিছ আৰু ইংৰাজসকলে প্ৰতিষ্ঠাপক বসতিপ্ৰধান লোকসকলৰ এক বৃহৎ অংশ গঠন কৰিছিল আৰু এই একেধৰণৰ  সিজোৱা গৰুৰ মাংসই, নিমখীয়া গৰুৰ মাংসৰে সিজোৱা ৰাতিৰ আহাৰ গ্ৰহণ কৰে যাক জিগছ ডিনাৰ বুলি কোৱা হয়।

## তথ্য সূত্ৰ

শ্ৰেণী:ৰন্ধনপ্ৰণালী
শ্ৰেণী:খাদ্য
শ্ৰেণী:পশ্চিমীয়া খাদ্য
লোকো মোকো

**লোকো মোকো** সমসাময়িক হাৱাই দ্বীপপুঞ্জৰ খাদ্যৰ বৈশিষ্ট্যযুক্ত এক খাদ্য। পৰম্পৰাগত লোকো মোকোত বগা চাউল থাকে, তাৰ ওপৰত হেমবাৰ্গাৰ পেটি, বাহিৰৰ ফালে ওপৰলৈ ভজা কণী আৰু শেষত ব্ৰাউন গ্ৰেভি দিয়া হয়। এই উপাদানবোৰ খাদ্যটোত থাকিব লাগিব যাতে ইয়াক লোকো মোকো নাম দিব পাৰি। কণীৰে ৰন্ধা আন কোনো পৃথক খাদ্যক পৰম্পৰাগত বুলি গণ্য কৰা নহয় আৰু পৰম্পৰাগত বুলি গণ্য কৰিবলৈ খাদ্যৰ ষ্টেকিং পূৰ্বতে উল্লেখ কৰা ক্ৰমত হ’ব লাগিব। কণীৰ শৈলী, মাংস আৰু ষ্টেকিঙৰ ভিন্নতাই খাদ্যৰ নামকৰণ সলনি কৰে। অন্যান্য টপিং আৰু চাইড ডিচ যেনে গ্ৰীল কৰা পিঁয়াজ আৰু মেক/আলুৰ চালাডৰ সৈতে খাব পাৰি, কিন্তু সেইবোৰো পৰম্পৰাগত নহয়। 
## উৎপত্তি আৰু ইতিহাস
প্ৰাপ্ত তথ্য অনুসৰি ১৯৪৯ চনত হাৱাইৰ *হিলোৰ লিংকন গ্ৰীল ৰেষ্টুৰেণ্ট*ত ইয়াৰ মালিক ৰিচাৰ্ড ইন’ৱে আৰু তেওঁৰ পত্নী নেন্সীয়ে লিংকন ৰেকাৰছ স্প’ৰ্টছ ক্লাবৰ কিশোৰ-কিশোৰীসকলৰ অনুৰোধত চেণ্ডুইচতকৈ বেলেগ কিবা এটা সস্তা দৰত পাব পৰা আৰু ততাতৈয়াকৈ প্ৰস্তুত কৰিব পৰা আৰু খাব পৰা খাদ্য বিচাৰিছিল। তেওঁলোকে নেন্সীক কৈছিল যে, এটা বাটিত ভাত অলপ দিব, ভাতৰ ওপৰত হেমবাৰ্গাৰ পেটি এটা দি তাৰ ওপৰত অলপ ব্ৰাউন গ্ৰেভি দিব। কণীটো পিছত আহিল। কিশোৰ-কিশোৰীসকলে, তেওঁলোকৰ মাজৰ এজন সদস্য জৰ্জ অকিমোটোৰ নামেৰে এই খাদ্যৰ নাম ৰাখিছিল, যাৰ ডাকনাম আছিল "ক্ৰেজি।" হিলো হাইস্কুলত স্পেনিছ ভাষা পঢ়ি থকা জৰ্জ তাকাহাছিয়ে এই খাদ্যৰ নামত *লোকো* ব্যৱহাৰ কৰাৰ পৰামৰ্শ দিছিল, যিটো স্পেনিছ ভাষাত পাগলৰ অৰ্থ কৰে। তেওঁলোকে "মোকো"টো ওপৰত লগাই দিছিল, যিটোৱে "লোকোৰ সৈতে অনুৰূপ শব্দ হিচাপে ছন্দময় এটা ভাল শব্দ সৃষ্টি কৰিছিল।" 
 
শেহতীয়া বছৰবোৰত নামৰ *মোকো* অংশটো তুলনামূলকভাৱে অশিষ্ট শব্দ "মোকো" বা স্নট (নাকেৰে বৈ যোৱা) শব্দটোৰ পৰা ব্যুৎপত্তি হৈছে, যিটো প্ৰায়ে হালধীয়া বা পাতল বাদামী ৰঙৰ হ'ব পাৰে। যেতিয়া কণীৰ কুহুম পপ কৰি গ্ৰেভিৰ সৈতে মিহলি কৰা হয়, তেতিয়া ই শিশুৱে বেমাৰৰ সময়ত ৰুমালত উলিয়াই দিয়া হালধীয়া শেঙুণৰ দৰে দেখা যায়।

## জনপ্ৰিয়তা

এই খাদ্য সামান্থা ব্ৰাউনে আয়োজন কৰা ট্ৰেভেল চেনেলৰ অনুষ্ঠানত *গাৰ্ল মিটছ হাৱাই*ৰ "টেষ্ট অৱ হাৱাই" খণ্ডত প্ৰদৰ্শিত হৈছিল। এই খণ্ডটোত ৱাইমিয়াৰ জনপ্ৰিয় ৰেষ্টুৰেণ্ট হাৱাইয়ান ষ্টাইল কেফেত পৰিৱেশন কৰা খাদ্যৰ লগতে,আন এটা হাৱাইৰ বিশেষ খাদ্য প্লেট লাঞ্চৰ সৈতে দিয়া হৈছিল৷
ট্ৰেভেল চেনেলৰ হনোলুলুৰ ভিত্তিক শ্ব’ *মানুহ বনাম খাদ্য*ত এই খাদ্যটো দেখুওৱা হৈছিল৷ (এই খণ্ডটো শ্ব’টোৰ দ্বিতীয় ছিজনত প্ৰচাৰিত হৈছিল)। উপস্থাপক এডাম ৰিচমেনে ওচৰৰ *লাই*ত অৱস্থিত হুকিলাউ কেফেত এই খাদ্য পৰিৱেশনৰ চেষ্টা কৰিছিল। ৰিচমেনে ২০১৪ চনৰ শ্ব’ মেন ফাইণ্ডছ ফুডত ছান ফ্ৰান্সিস্কোৰ নামু গাজী নামৰ খাদ্যৰ দোকান এখনত খাদ্যৰ তালিকাত লোকো ম’কো ৰাখিছিল। ২০১৮ চনত পুনৰুজ্জীৱিত মানুহ বনাম খাদ্য, আয়োজক কেছি ৱেবে মাউইৰ ডা কিচেনত লোকো মকোৰ নতুন সংস্কৰণ এটাৰ চেষ্টা কৰিছিল।

বিভিন্ন ধৰণৰ লোকো মোকোৰ ভিতৰত বেকন, হাম, স্পেম, টোফু, কালুৱা গাহৰিৰ মাংস, পৰ্তুগীজ চচ্চেজ, টেৰিয়াকি বিফ, টেৰিয়াকি চিকেন, মাহী-মাহী, মিছা মাছ, অইষ্টাৰ আৰু অন্যান্য মাংস আদি থাকিব পাৰে। কিন্তু লোকো মকোৰ পৰম্পৰাগত নাম নিৰ্ধাৰণ কেৱল হেমবাৰ্গাৰ পেটিৰ ক্ষেত্ৰতহে প্ৰযোজ্য। প্ৰটিন সলনি হ’লে নামটোও সলনি হয়, অৰ্থাৎ স্পেম লোকো, কলুৱা লোকো, মিছা মাছৰ লোকো ইত্যাদি।

## তথ্য সূত্ৰ

শ্ৰেণী:খাদ্য
শ্ৰেণী:আমেৰিকা
৯৯%ৰ নাৰীবাদ

৯৯% নাৰীবাদ () হৈছে সমসাময়িক, তৃণমূল পৰ্যায়ৰ, উগ্ৰ নাৰীবাদী আন্দোলন, যিয়ে আন্তঃবিভাজনতাক স্বীকৃতি দিয়ে আৰু অন্যান্য নাৰীবাদী আন্দোলনে উপেক্ষা কৰা মহিলাকে ধৰি সকলো মহিলা আৰু তেওঁলোকৰ সক্ৰিয়তাৰ পোষকতা কৰে।২০১৭ চনৰ ফেব্ৰুৱাৰী মাহত ভিউপইণ্ট মেগাজিনত প্ৰকাশিত এক আবেদনত আমেৰিকাৰ বিশিষ্ট নাৰীবাদীৰ এটা দলে ইয়াক প্ৰস্তাৱ কৰিছিল আৰু জানুৱাৰী মাহত ২০১৭ চনৰ মহিলা মাৰ্চত দেখা মহিলাসকলৰ সংগঠনৰ আধাৰত ই নিৰ্মিত হৈছিল। এই আবেদনখনে একেসময়তে ২০১৭ চনৰ ৮ মাৰ্চত আন্তঃৰাষ্ট্ৰীয় নাৰী ধৰ্মঘটৰ আহ্বান জনাইছিল। ই উগ্ৰ নাৰীবাদ, মাৰ্ক্সবাদী নাৰীবাদ, কৃষ্ণাংগ নাৰীবাদ আৰু আন্তঃৰাষ্ট্ৰীয়/বি-ঔপনিৱেশিক নাৰীবাদৰ দৰে নাৰীবাদী আন্দোলনৰ সঞ্চিত বৌদ্ধিক উত্তৰাধিকাৰৰ উত্তৰাধিকাৰী, আৰু লিংগ অত্যাচাৰৰ কাৰণ নহয় বুলি দৃঢ়তাৰে কয়৷ কৃষ্ণাংগ নাৰীবাদ যৌনতাবাদ, শ্ৰেণী অত্যাচাৰ, লিংগ পৰিচয় আৰু বৰ্ণবাদৰ লগত একেলগে সংযুক্ত হৈ থকা এটা চিন্তাধাৰা।

## পৃষ্ঠভূমি
৯৯%ৰ নাৰীবাদৰ দাবীটো ২০১৭ চনৰ ৩০ ফেব্ৰুৱাৰীত ভিউপইণ্ট মেগাজিনত প্ৰকাশ পাইছিল। ২০১৭ চনৰ মহিলা মাৰ্চত দৃষ্টিগোচৰ হোৱা মহিলাৰ গণ সংগঠনৰ প্ৰতি সঁহাৰি আছিল এই দাবীৰ ভিত্তি৷   এই দাবী  ২০১৭ চনৰ ২১ জানুৱাৰীত ড’নাল্ড ট্ৰাম্পক আমেৰিকাৰ ৰাষ্ট্ৰপতি হিচাপে কাৰ্যভাৰ গ্ৰহণ কৰাৰ প্ৰতিবাদ আৰু মহিলাৰ অধিকাৰ, মানৱ অধিকাৰ আৰু নীতি সংস্কাৰৰ পোষকতা কৰা বিশ্বব্যাপী প্ৰতিবাদ আছিল। লেখকসকলে আৰ্জেণ্টিনাৰ আন্দোলন নি উনা মেনোছক তেওঁলোকৰ প্ৰেৰণা হিচাপে উল্লেখ কৰিছে, কিয়নো ইও চতুৰ্থ ঢৌৰ তৃণমূল পৰ্যায়ৰ আন্দোলন যিয়ে আন্তঃবিভাজনমূলক সমস্যাসমূহৰ সমাধানৰ লক্ষ্য ৰাখে। মহিলা আন্দোলনৰ গতিবেগ বঢ়োৱাৰ লক্ষ্যৰে লেখকসকলে lean-in feminismৰ দৰে সমসাময়িক নাৰীবাদী আন্দোলনৰ ব্যৰ্থতা বুলি তেওঁলোকে দেখা কথাবোৰৰ প্ৰতি দৃষ্টি আকৰ্ষণ কৰে৷ তেওঁলোকে যুক্তি আগবঢ়ায় যে ই “ব্যক্তিগত আত্ম-উন্নতি আৰু উন্নতিৰ সুবিধা নথকা আৰু যিসকলৰ জীৱনৰ অৱস্থাৰ উন্নতি সাধন কৰিব পৰা যায় কেৱল সামাজিক প্ৰজনন ৰক্ষা কৰা, প্ৰজনন ন্যায় সুৰক্ষিত কৰা আৰু শ্ৰমিকৰ অধিকাৰ নিশ্চিত কৰা নীতিৰ জৰিয়তেহে” “অতিশয় সংখ্যাগৰিষ্ঠ” মহিলাক ব্যৰ্থ কৰিছে ”। তেওঁলোকে আৰু কয় যে কৰ্পৰেট বিশ্বায়ন আৰু পুঁজিবাদী ব্যৱস্থাৰ বাবে বিশেষকৈ ৰঙৰ, শ্ৰমিক শ্ৰেণীৰ, প্ৰব্ৰজিত পটভূমিৰ বা যিসকল নিবনুৱা, তেওঁলোকৰ জীৱনৰ অৱস্থা যোৱা ৩০ বছৰত অৱনতি ঘটিছে।

## মূল সমালোচনা আৰু দাবী
৯৯% নাৰীবাদে অন্যান্য সমসাময়িক নাৰীবাদী আন্দোলন, যেনে: lean-in feminism আৰু কৰ্পৰেট নাৰীবাদক সমালোচনা কৰে৷ তেওঁলোকৰ মতে,  এনে নাৰীবাদে কেৱল বিশেষ সুবিধাপ্ৰাপ্ত শীৰ্ষ ১% মহিলাৰ প্ৰতিহে সেৱা আগবঢ়াইছে। ইয়াত সম্পৃক্ত হৈ থকা যুক্তিটো হৈছে: মহিলাসকলে যেতিয়ালৈকে পিতৃতন্ত্ৰৰ সুবিধাৰ বাবে কাম কৰে তেতিয়ালৈকে তেওঁলোকে নিজৰ কেৰিয়াৰত সফল হ’ব পাৰে৷ আৰু এই মহিলাসকলে এনে সম্পদ আৰু সুযোগৰ সুবিধা লাভ কৰাৰ ওপৰত নিৰ্ভৰশীল যিবোৰ বেছিভাগ মহিলাই লাভ কৰিব নোৱাৰে। আবেদনখনৰ লেখকসকলে বহুতৰে প্ৰয়োজনীয়তা পূৰণ কৰা নাৰীবাদী আন্দোলনৰ প্ৰয়োজনীয়তাক স্বীকাৰ কৰিছে, আৰু নব্য উদাৰবাদী নাৰীবাদৰ দ্বাৰা উপেক্ষা কৰা মহিলাসকলৰ প্ৰতি দৃষ্টি আকৰ্ষণ কৰিছে। কিন্তু তেওঁলোকে আন্দোলনক কেৱল লিংগ বিষয়ৰ ঊৰ্ধত চাবলৈ আহ্বান জনাইছে৷ তেওঁলোকে কেইবাটাও মূল বিষয় আৰু আন্দোলনক সমালোচনা কৰিছে, যাৰ ভিতৰত আছে: বৰ্ণবাদী লিংগ হিংসা, নব্য উদাৰতাবাদৰ ব্যৰ্থতা, শ্ৰমিকৰ অধিকাৰৰ ওপৰত আক্ৰমণ আৰু শ্ৰমৰ অৱমূল্যায়ন; প্ৰজননজনিত অন্যায়; সমকামিতাক ঘৃণা; ট্ৰেন্সফ'বিয়া; আৰু বিদেশী ঘৃণা। এই আন্দোলনৰ লক্ষ্য হৈছে এক বিস্তাৰিত কৰ্মসূচীৰে নতুন আন্তঃৰাষ্ট্ৰীয় নাৰীবাদী আন্দোলনলৈ অৰিহণা যুগোৱা যি একেলগে বৰ্ণবাদ বিৰোধী, সাম্ৰাজ্যবাদ বিৰোধী, বিষমলিংগ বিৰোধী, আৰু নব্য উদাৰতা বিৰোধী”।

## তথ্যসূত্ৰ
চন্দ্ৰাণী মুৰ্মু

**চন্দ্ৰনী মুৰ্মু** ( ; জন্ম: ১৬ জুন ১৯৯৩) এগৰাকী ভাৰতীয় ৰাজনীতিবিদ। ২০১৯ চনৰ ভাৰতীয় সাধাৰণ নিৰ্বাচনত বিজু জনতা দলৰ সদস্য হিচাপে ওড়িশাৰ কেওনঝাৰৰ পৰা ভাৰতীয় সংসদৰ নিম্ন সদন লোকসভালৈ নিৰ্বাচিত হৈছিল ।  বৰ্তমান চন্দ্ৰাণী মুৰ্মু ভাৰতীয় সংসদৰ সবাতোকৈ কম বয়সীয়া সদস্য।

ইয়াৰ পূৰ্বে দুবাৰকৈ জয়ী হোৱা বিজেপিৰ অনন্ত নায়কৰ বিৰুদ্ধে ৬৬,২০৩ ভোটৰ ব্যৱধানত জয়লাভ কৰে মুৰ্মুয়ে। শকুন্তলা লাগুৰিৰ পিছত কেওনঝাৰৰ পৰা পুনৰবাৰ বিজেডিৰ হৈ নিৰ্বাচনত জয়লাভ কৰে। ষোড়শ লোকসভাত কনিষ্ঠতম সাংসদ আছিল হাৰিয়ানাৰ হিছাৰৰ পৰা ভাৰতীয় জাতীয় লোকদলক প্ৰতিনিধিত্ব কৰা দুষ্যন্ত চৌটালা 

## প্ৰাথমিক আৰু ব্যক্তিগত জীৱন
১৯৯৩ চনৰ ১৬ জুনত চৰকাৰী কৰ্মচাৰী সঞ্জীৱ মুৰ্মু আৰু প্ৰাক্তন সাংসদ হৰিহৰণ সোৰেনৰ (১৯৮০ আৰু ১৯৮৪ চনত কংগ্ৰেছৰ হৈ কেওনঝাৰৰ পৰা জয়ী হোৱা) উৰ্বশী সোৰেনৰ  কন্যাৰ ঘৰত চন্দ্ৰনী মুৰ্মুৰ জন্ম হয়। মুৰ্মুৱে ২০১৭ চনত ভুৱনেশ্বৰ শিক্ষা 'অ' অনুসন্ধান বিশ্ববিদ্যালয়ৰ পৰা মেকানিকেল ইঞ্জিনিয়াৰিঙৰ ডিগ্ৰী সম্পূৰ্ণ কৰে। প্ৰতিযোগিতামূলক পৰীক্ষাৰ বাবে প্ৰস্তুতি চলাই থকাৰ সময়তে কেওঁঝাৰ সমষ্টিৰ পৰা প্ৰতিদ্বন্দ্বিতা কৰিবলৈ বিজেডিয়ে মাতৃৰ ফালৰ পৰা ককাক হৰমোহন সোৰেনৰ জৰিয়তে তেওঁৰ কাষ চাপিছিল। সংৰক্ষিত জনজাতীয় সমষ্টি হোৱাৰ বাবে বিজেডিয়ে ইয়াৰ পৰা প্ৰতিদ্বন্দ্বিতা কৰিবলৈ শিক্ষিত মহিলা বিচাৰি আছিল। 

তেওঁ ডাঙৰ-দীঘল হোৱা পিতৃৰ নামত কিছু অমিল পোৱা গৈছিল যিটো মুখ্য নিৰ্বাচনী বিষয়াৰ নজৰলৈ অনা হৈছিল।

ছ’চিয়েল মিডিয়াত প্ৰচাৰিত হোৱা তেওঁৰ মৰ্ফড ইমেজ থকা এটা অশ্লীল ভিডিঅ’ৰো বলি হৈছিল চন্দ্ৰাণী।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:চাঁওতালি ব্যক্তি
ছালগে হান্সদা

**ছালগে হান্সদা** () এগৰাকী চাঁ‌ওতালি মূলৰ ভাৰতীয় সাহিত্যিক। তেওঁ চাঁ‌ওতালি ভাষাত লিখা-মেলা কৰে। ২০২২ চনত *জনম দিশোম উজাৰোগ কানা* () উপন্যাসৰ বাবে তেওঁ সাহিত্য অকাডেমী যুৱপুৰাস্কৰ লাভ কৰে।

## প্ৰাথমিক জীৱন আৰু শিক্ষা
১৯৮৯ চনৰ ২৩ অক্টোবৰত প্ৰয়াত গালুৰাম হান্সদাৰ ঔৰসত আৰু সীতা হান্সদাৰ গৰ্ভত তেওঁ জন্মগ্ৰহণ কৰে। পৰিয়ালটোত তেওঁ কনিষ্ঠ কন্যা। তেওঁৰ এজন ভাতৃ আৰু চাৰিগৰাকী ভগ্নী আছে। বাৰিগোডা কমিউনিটি স্কুলত প্ৰাথমিক শিক্ষা সমাপ্ত কৰাৰ পিছত হাইস্কুল শিক্ষাৰ বাবে তেওঁ ইণ্টাৰ গোবিন্দপুৰ ৰাজেন্দ্ৰ ইণ্টাৰ কলেজত পঢ়িছিল, তাৰ পিছত কাৰণ্ডিৰ এল বি এছ এম কলেজৰ পৰা তেওঁ স্নাতক ডিগ্ৰী লাভ কৰে। ঘাটশিলা কলেজৰ পৰা চাঁ‌ওতালি ভাষাত স্নাতকোত্তৰ ডিগ্ৰী সম্পূৰ্ণ কৰাৰ লগতে নেট পৰীক্ষাৰ বাবেও যোগ্যতা অৰ্জন কৰে। পিছলৈ ছালজেয়ে চাঁ‌ওতালি ভাষাত বি.এড শিক্ষা গ্ৰহণ কৰে।

## কেৰিয়াৰ
বৰ্তমান ছালগে হান্সদাই চাকুলীয়াৰ এছ আৰ কে এম ডিগ্ৰী কলেজত সহকাৰী অধ্যাপক হিচাপে কৰ্মৰত। কেইবাটাও সামাজিক আৰু সাহিত্যিক সংগঠনৰ সৈতে সক্ৰিয়ভাৱে জড়িত। তেওঁ সৰ্বভাৰতীয় চাঁ‌ওতালি লেখক সন্থাৰ সহকাৰী সম্পাদিকা আৰু কৰণ্ডিহ জাহেৰ থানৰ আজীৱন সদস্য।

## লেখাৰ কেৰিয়াৰ
২০১৫–১৬ চনৰ সময়চোৱাৰে পৰা ছালগেয়ে কবিতা লিখিবলৈ আৰম্ভ কৰিছিল। ২০১৮ চনত তেওঁ জন্মস্থান নিৰ্জন হৈ পৰাৰ বিষয়ে লিখি *জনম দিশোম উজাৰোগ কানা* কিতাপখন প্ৰকাশ কৰে। পদ্মশ্ৰী দময়ন্তী বেশ্ৰাই ২০২১ চনৰ অক্টোবৰ মাহত বৰিপাদাত এই গ্ৰন্থখন উন্মোচন কৰিছিল। গ্ৰন্থখনত ছালগেয়ে আন্তৰিকতাৰে তেওঁৰ মতামত প্ৰকাশ কৰি বৰিগোডাৰ মাটিৰ মালিকসকলে কেনেকৈ মালিকীস্বত্ব হেৰুৱাই গৃহহীন হৈ পৰিছে, যাৰ ফলত তেওঁলোকৰ অস্তিত্বৰ কেনেকৈ অন্তৰ্ধান হৈছে সেই বিষয়ে লিখিছে। ইয়াৰোপৰি তেওঁ চুটিগল্প লিখাৰ ক্ষেত্ৰতো ৰুচি ৰাখে।

## তথ্যসূত্ৰ

শ্ৰেণী:সাহিত্যিক
শ্ৰেণী:চাঁওতালি ব্যক্তি
মাছৰ পেটুৰ ব্যঞ্জন

**মাছৰ পেটুৰ ব্যঞ্জন** অসমীয়া লোকৰ এক জনপ্ৰিয় খাদ্য। প্ৰধানতঃ থলুৱা মাছৰ পেটু খাদ্য হিচাপে গ্ৰহণ কৰা হয়। ইয়াক ভাজি বা পাতত দি প্ৰস্তুত কৰা হয় আৰু ভাতৰ লগত পৰিবেশন কৰা হয়। সৰু মাছ যেনে পুঠি, কাৱৈ, খলিহনা আদি আৰু ডাঙৰ জাতৰ মাছ যেনে ৰৌ, বাহু বা ভকুৱা, বৰালি আদি মাছৰ পেটুৰে ব্যঞ্জনসমূহ প্ৰস্তুত কৰা হয়। ই অসমীয়া খাদ্যাভ্যাসৰ এক অবিচ্ছেদ্য অংগ।

মাছৰ পেটুৰ সোৱাদ  ঘনীভূত আৰু শক্তিশালী আৰু সুগন্ধি বুলি বৰ্ণনা কৰা হয়। মাছৰ পেটুৰ ছিদ্ৰযুক্ত গঠনে ইয়াক লগৰ উপকৰণসমূহৰ সোৱাদ গ্ৰহণ কৰিবলৈ অনুমতি দিয়ে, যাৰ ফলত খাদ্যৰ সামগ্ৰিক সোৱাদ বৃদ্ধি পায়।  মাছৰ পেটুৱে কেনেকৈ প্ৰস্তুত কৰা হয় তাৰ ওপৰত নিৰ্ভৰ কৰি এক অমসৃণ বিপৰীতমুখীতা দিব পাৰে।

## ভিন্নতা
সাধাৰণতে মাছৰ পেটুৰ ৰন্ধন প্ৰকৰণৰ বাবে সৰু, ডাঙৰ দুয়োবিধ মাছৰ পেটু ব্যৱহাৰ কৰা হয়। আমদানিকৃত মাছৰ সলনি পৰাপক্ষত থলুৱা মাছ এইক্ষেত্ৰত বাছনি কৰা হয়। মাছৰ পেটুৰ ব্যঞ্জন প্ৰস্তুত কৰিবসলৈ প্ৰথমে মাছৰ পেটুখিনি নিমখ আৰু পানীৰে ভালদৰে পৰিষ্কাৰ কৰি লোৱা হয়। বহুক্ষেত্ৰত মাছৰ তেল অংশ আৰু কণীও ইয়াত যোগ দিয়া হ'ব পাৰে। মাছৰ পেটু অসমত সাধাৰণতে তিনিধৰণে ৰন্ধা হয়: ভাতৰ সৈতে পেটু ভজা, বেঙেনাৰ সৈতে  পেটু ভজা আৰু পিঠাগুড়িৰ সৈতে পাতত দিয়া।
### ভাতৰ সৈতে ভজা

মাছৰ পেটুৰ এক জনপ্ৰিয় ৰন্ধন প্ৰণালী হ'ল ভাতৰ লগত ভজা। ইয়াক ভাতৰ লগত বা সুদাকৈয়ো খাব পাৰি। ইয়াৰ বাবে মূল উপকৰণ হ'ল মাছৰ পেটু আৰু ৰন্ধা ভাত। সাধাৰণতে আগদিনা ৰৈ যোৱা ভাত ইয়াত ব্যৱহাৰ কৰা হয়। ইয়াৰ সৈতে নিমখ, হালধি, জলকীয়া, পিয়াজ আদি দি প্ৰথমে পেটুখিনি তেলত ভজা হয়।  পেটুখিনি সিজাৰ পিছত ইয়াত ৰান্ধি থোৱা ভাত মিহলাই আকৌ কিছু সময় ভজা হয়। ইয়াৰ পিছত এই ব্যঞ্জন পৰিবেশনৰ বাবে প্ৰস্তুত হৈ উঠে। ইয়াক এক প্ৰকাৰৰ ফ্ৰাইড ৰাইচ বুলিও ক'ব পাৰি।

### বেঙেনাৰ সৈতে ভজা
এই ব্যঞ্জনৰ মূল উপকৰণ হ'ল মাছৰ পেটুৰ লগতে বেঙেনা। ইয়াত মাছৰ পেটুখিনি নিমখ, হালধি, জলকীয়া আদি দি তেলত ভাজি লোৱা হয়। বেঙেমাবোৰ টুকুৰা ক

কৰি কাটি লোৱা হয়। আধা ভজা হ'লে টুকুৰা-টুকুৰকৈ কটা বেঙেনা দি সম্পুৰ্ণকৈ ভাজি লোৱা হয়। বেঙেনাসমূহ বিভিন্ন প্ৰজাতিৰ হ'ব পাৰে। ইয়াৰ পিছত পেটু ভজা পৰিবেশন কৰা হয়।
### পিঠাগুড়িৰ সৈতে পাতত দিয়া
এই প্ৰণালীত মাছৰ পেটু টুকুৰা কৰি নিমখ, কেঁ‌চা জলকীয়া কুটা, নহৰু, পিয়াজ কুটা, মানধনিয়া আৰু মিঠাতেল পিঠাগুড়িৰ সৈতে সানি এক আটা মথা সদৃশ মিশ্ৰণ তৈয়াৰ কৰা হয়। এই মিশ্ৰণটো কলপাতেৰে মেৰিয়াই তাৱা বা আঙঠাৰ তাপত সেকা হয়। সিজাৰ পিছত ইয়াক উলিয়াই টুকুৰা কৰি পৰিবেশন কৰা হয়।

### অন্যান্য প্ৰকৰণ
এই তিনিবিধ প্ৰকৰণৰ উপৰিও মাছৰ পেটুৰ আন কিছুমান ৰেচিপিও পোৱা যায়। ইয়াৰে এটা হৈছে পচলাৰ সৈতে মাছৰ মূৰ আৰু পেটুৰ জ্বলা ভাজি। এই প্ৰকৰণত মাছৰ মূৰ, তল আৰু পেটু অংশ কলৰ পচলাৰ সৈতে প্ৰচুৰ পৰিমাণে জলকীয়া দি ভাজি খোৱা হয়।

## তথ্য সংগ্ৰহ

শ্ৰেণী:খাদ্য
চিত্ৰা সিং

**চিত্ৰ সিং** () ; জন্ম নাম চিত্ৰা সোম এগৰাকী ভাৰতীয় গজল গায়িকা। স্বামী জগজিৎ সিঙৰ সৈতে তেওঁ গজলৰ ধাৰাটো জনপ্ৰিয় কৰি তুলিছিল। সন্মানসহকাৰে কোৱা "গজল জগতৰ ৰজা আৰু ৰাণী" হিচাপে পৰিচিত এই স্বামী-স্ত্ৰী যুটীয়ে ১৯৭০ আৰু ৮০ৰ দশকৰ কিছুমান সফল ভাৰতীয় সংগীতৰ সৃষ্টি কৰিছিল।
## ব্যক্তিগত জীৱন
চিত্ৰাই এটা বাঙালী পৰিয়ালত চিত্ৰা সোম নামেৰে জন্মগ্ৰহণ কৰিছিল। পঢ়া-শুনা সমাপ্ত কৰাৰ পাছতে তেওঁ দেশৰ এটা আগশাৰীৰ বিজ্ঞাপন সংস্থাৰ কাৰ্যবাহী বিষয়া দেব প্ৰসাদ দত্তৰ সৈতে বিবাহপাশত আৱদ্ধ হয়। বিয়াখন ১৯৫০ চনৰ মাজভাগত অনুষ্ঠিত হৈছিল৷ বিয়াৰ পিছত ১৯৫৯ চনত তেওঁলোকৰ মনিকা নামৰ এগৰাকী কন্যা সন্তান জন্ম হয়।

যেতিয়া দেৱ প্ৰসাদৰ সৈতে তেওঁৰ বিবাহ টিকি আছিল, সেই সময়তে চিত্ৰাই এজন সংগ্ৰামী গায়ক জগজিৎ সিঙক লগ পায়। জগজিৎ সিং শিখ পৰম্পৰাৰ আছিল আৰু তেওঁ সুদূৰ ৰাজস্থানৰ শ্ৰীগংগানগৰৰ বাসিন্দা আছিল। ১৯৬৭ চনত প্ৰথমবাৰৰ বাবে গীত ৰেকৰ্ডিং ষ্টুডিঅ’ত দুয়োৰে লগ হৈছিল৷ সেই সময়ত কোনো অজ্ঞাত কাৰণত চিত্ৰা আৰু দত্তৰ বৈবাহিক সম্পৰ্কৰ ওপৰত সংকট আহি পৰিছিল। চিত্ৰাই জগজিৎ সিঙৰ পৰা সান্ত্বনা লাভ কৰিছিল আৰু কয় যে, জগজিতৰ "কেয়াৰিং" ব্যক্তিত্বই তেওঁক বৰকৈ আকৰ্ষণ কৰিছিল। ১৯৬৮ চনত চিত্ৰাই নিজৰ ৯ বছৰীয়া কন্যা সন্তানক লগত লৈ দেৱ প্ৰসাদক এৰি থৈ যায়। ১৯৬৯ চনত স্বামীৰ সৈতে বিবাহ বিচ্ছেদ কৰি কন্যা মনিকা তত্ত্বাৱধান আইনমতে লাভ কৰি জগজিৎ সিঙৰ সৈতে চিত্ৰাই বিবাহপাশত আৱদ্ধ হয়। চিত্ৰাৰ প্ৰেমৰ সম্পৰ্ক, বিবাহ বিচ্ছেদ আৰু জগজিতৰ সৈতে বিয়াখনত তেওঁলোকৰ পৰিয়াল অসন্মত আছিল আৰু তাৰ ফলত পিছলৈ নতুন দম্পতীহালে আত্মীয়ৰ সৈতে কম যোগাযোগ ৰাখিব লাগিছিল। চিত্ৰা আৰু জগজিৎ বিবেক নামৰ এটি পুত্ৰ সন্তানৰ পিতৃ-মাতৃ হৈছিল। পেছাগতভাৱে দম্পতীহালে গজল গায়ক যুটী গঠন কৰে আৰু দম্পতীহালে যথেষ্ট সফলতা লাভ কৰে।

১৯৯০ চনৰ ২৭ জুলাইত এক পথ দুৰ্ঘটনাত বিবেকৰ মৃত্যু হয়। পুত্ৰৰ মৃত্যুৰ দিনৰে পৰা চিত্ৰাই আৰু কেতিয়াও ৰাজহুৱা স্থানত সংগীত পৰিৱেশন কৰা নাই বা কোনো গীত ৰেকৰ্ডিং কৰা নাই। তেওঁৰ প্ৰথম বিবাহৰ ফালৰ পৰা হোৱা কন্যা মনিকাই প্ৰথম প্ৰেমত পৰিছিল বঁটা বিজয়ী চিনেমাট’গ্ৰাফাৰ জাহাংগীৰ চৌধাৰীক। ১৯৮৮ চনত দুয়ো বিবাহপাশত আৱদ্ধ হৈ দুই পুত্ৰ সন্তানৰ পিতৃ-মাতৃ হয়। ২০০৫ চনত মনিকাই চৌধাৰীৰ লগত বিবাহ বিচ্ছেদ কৰি মুম্বাইৰ ভিখৰোলিত থকা এটা প্ৰতিষ্ঠানৰ পৰিচালন সঞ্চালক ব্ৰিটিছ নাগৰিক মাৰ্ক হাউটন ৰজাৰ এটকিন্সৰ সৈতে বিবাহপাশত আৱদ্ধ হয়। ২০০৭ চনত মনিকাই এটকিন্সৰ বিৰুদ্ধে আদালতত হাৰাশাস্তিৰ গোচৰ ৰুজু কৰে। ২০০৮ চনত এজন দণ্ডাধীশে তেওঁৰ বিৰুদ্ধে নন-বেইলেবল ৱাৰেণ্ট জাৰি কৰিছিল যদিও ইতিমধ্যে তেওঁ দেশ এৰি পলায়ন কৰিছিল। ২০০৯ চনত তেওঁৰ জীয়েক ৫০ বছৰীয়া মনিকাই আত্মহত্যা কৰি মৃত্যুবৰণ কৰে। মৃত্যুৰ সময়ত তেওঁৰ দুজন পুত্ৰ আৰ্মান আৰু উমেইৰক এৰি যায়৷ তেতিয়া আৰ্মানৰ ১৭ বছৰ আৰু উমেইৰৰ ১২ বছৰ আছিল৷ এই কাণ্ডৰ দুবছৰৰ পিছত ২০১১ চনত মগজুৰ ৰক্তক্ষৰণৰ ফলত জগজিৎ সিঙৰ মৃত্যু হয়। চিত্ৰা তেতিয়াৰে পৰা তেওঁৰ দুজন নাতিৰ সৈতে জীয়াই আছে।

## তথ্য সূত্ৰ

শ্ৰেণী:ভাৰতীয় নাৰী
শ্ৰেণী:ভাৰতীয় কণ্ঠশিল্পী
সুধা মালহোট্ৰা

**সুধা মালহোত্ৰা** () ৩০ নৱেম্বৰ ১৯৩৬ চনত নতুন দিল্লীত জন্ম গ্ৰহণ কৰা এগৰাকী ভাৰতীয় কথাছবিৰ নেপথ্য সংগীত গায়িকা। গায়কীৰ উপৰিও তেওঁ বলীউডৰ কেইখনমান ছবিত অভিনয় কৰিছিল৷ নেপথ্য গায়িকা হিচাপে ১৯৫০ আৰু ১৯৬০ চনৰ বলীউডৰ জনপ্ৰিয় চিনেমা যেনে, *আৰজু*, *ধূল কা ফুল*, *অব দিল্লী দুৰ নেহী*, *গাৰ্ল ফ্ৰেণ্ড*, *বৰসাত কি ৰাত*, *দিদি* আৰু *দেখ কবিৰা ৰোয়া*ত কাম কৰিছিল। শেষবাৰৰ বাবে তেওঁ ৰাজ কাপুৰৰ *প্ৰেম ৰোগ* (১৯৮২) ছবিত "য়েহ প্যাৰ থা ইয়া কুচ ঔৰ থা" গীতত তেওঁৰ কণ্ঠ শুনা গৈছিল। হিন্দী গীতৰ উপৰি অৰুণ দেটৰ সৈতে বহু জনপ্ৰিয় মাৰাঠী গীত(ভৱগীত) গাইছিল সুধা মালহোত্ৰাই। 

২০১৩ চনত ৬৪ তম্ গণতন্ত্ৰ দিৱসৰ প্ৰাক্কালত তেওঁ ভাৰত চৰকাৰে প্ৰদান কৰা পদ্মশ্ৰী বঁটা লাভ কৰে। 
## প্ৰাৰম্ভিক জীৱন আৰু শিক্ষা
সুধাৰ জন্ম হৈছিল পাঞ্জাৱৰ কুৰুক্ষেত্ৰ নগৰত এক পাঞ্জাবী হিন্দু পৰিয়ালত নতুন দিল্লীত সুধাই জন্মগ্ৰহণ কৰিছিল আৰু একাধিক ঠাইত ডাঙৰ-দীঘল হৈছিল; লাহোৰ, ভূপাল আৰু ফিৰোজপুৰত। তেওঁৰ চাৰিগৰাকী ভাই-ভনী আছিল আৰু তাৰ ভিতৰত তেওঁ আছিল ডাঙৰ৷ আন ভাই ভনীসকলৰ নাম- অৰুণ, বিজয় আৰু কিৰণ। সুধাই আগ্ৰা বিশ্ববিদ্যালয়ৰ পৰা সংগীত বিষয়ত স্নাতক ডিগ্ৰী লাভ কৰে।

## কেৰিয়াৰ
সুধা মালহোত্ৰাক এক শিশু শিল্পী হিচাপে প্ৰথম আৱিষ্কাৰ কৰিছিল ভাৰত আৰু পাকিস্তানৰ সংগীতকাৰ মাষ্টাৰ গুলাম হাইদৰে, যি ১৯৪০ চনৰ এজন বিশিষ্ট সংগীত পৰিচালক আছিল। তেওঁ আৰজু নামৰ কথাছবিত সুধাৰ অভিষেক ঘটায়। চিকাগো ৰেডিঅ’ মাইক কোম্পানীৰ মালিকৰ পৰিয়ালৰ ব্যৱসায়ী গিৰিধৰ মটৱনী সৈতে সুধা মালহোট্ৰা বিবাহপাশত আৱদ্ধ হয়৷ ইয়াৰ পিছত ১৯৬০ চনত তেওঁ চলচ্চিত্ৰ জগতৰ পৰা অৱসৰ গ্ৰহণ কৰে। তাৰ পিছৰ বছৰবোৰত তেওঁ কেইটামান গীতৰ এলবাম উলিয়াইছিল, তাৰ ভিতৰত গজল গায়ক জগজিৎ সিঙৰ *ইন এ মুড অৱ লাভ*ৰ বাবেও গীত ৰেকৰ্ডিং কৰে। ১৯৮২ চনত ৰাজ কাপুৰৰ *প্ৰেম ৰোগ* ছবিৰ বাবে তেওঁ গীত গাইছিল।

তেওঁৰ কিছুমান জনপ্ৰিয় মাৰাঠী গীত হ'ল (ভৱগীত) - "শুক্ৰাতাৰা মাণ্ডোৱাৰা", "হাত তুজা হাতাত" আৰু "দিবাস তুঝে হে ফুলেচে" আৰু এই সকলোবোৰ গীত অৰুণ ডেটৰ সৈতে যুটীয়াভাবে গোৱা হৈছিল। সুধাই মুঠ ১৫৫ খন ছবিত ২৬৪ টা গীত গাইছে। তেওঁ নিজে ৰচনা কৰা “তুম মুঝে ভুল ভি যাও’’ গীতটো এটা জনপ্ৰিয় গীত৷ সুধাই লতা মংগেশকাৰ, মান্না দে, তালাত মাহমুদ, গীতা দত্ত আদি 
বিখ্যাত শিল্পীৰ সৈতে গীত পৰিৱেশন কৰিছিল৷

## ব্যক্তিগত জীৱন
সুধা মালহোত্ৰাই গিৰিধৰ মটৱানীক বিয়া কৰায়, যাৰ পৰিয়ালৰ সদস্য চিকাগো ৰেডিঅ'ৰ মালিক। বিয়াৰ পিছত গীতিকাৰ ছাহিৰ লুধিয়ানভিৰ সৈতে তেওঁৰ কিছু ফটো *ব্লিটজ* আলোচনীত প্ৰকাশ পাইছিল। তেওঁ বাৰে বাৰে তেওঁলোকৰ সম্পৰ্কৰ কথা অস্বীকাৰ কৰিছিল আৰু পিছত ব্লিটজ আলোচনীৰ ফালৰ পৰা ক্ষমা প্ৰাৰ্থনা প্ৰকাশ কৰা হৈছিল। এইটো বিশ্বাস কৰা হয় যে, সুধা মালহোত্ৰাৰ বিবাহৰ কথা চূড়ান্ত হোৱাৰ সময়ত লুধিয়ানৱীয়ে *চলো এক বৰ ফিৰ ছে আজনবী বন যায়ে হাম দোনো* এই বিখ্যাত গীতটো ৰচনা কৰিছিল৷
## কথাছবি
সুধাই কেইবাখনো কথাছবিত অভিনয় কৰিছিল৷ সেইবোৰ হ’ল, আৰজু, অব দিল্লী দুৰ নেহী, প্ৰেমিকা, দেখ কবিৰা ৰোয়া (১৯৫৭), ধূল কা ফুল(১৯৫৯), বৰসাত কি ৰাত (১৯৬০), গৌহৰ, দিল-ই-নাদান (১৯৫৩), বাবৰ, দিদি আৰু প্ৰেম ৰোগ (১৯৮২)৷

## তথ্য সূত্ৰ

শ্ৰেণী:ভাৰতীয় নাৰী
শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় কণ্ঠশিল্পী
অৰ্চনা ৰামসুন্দৰাম

**অৰ্চনা ৰামাসুন্দৰাম** (জন্ম ১ অক্টোবৰ ১৯৫৭), **অৰ্চনা ৰামাসুন্দ্ৰম** বুলিও কোৱা হয়, এজন অৱসৰপ্ৰাপ্ত ভাৰতীয় আৰক্ষী বিষয়া যি তামিলনাডু আৰক্ষীৰ সদস্য আছিল। ২০১৮ চনত অৱসৰ লোৱালৈকে ৩৭ বছৰ ধৰি ভাৰতীয় আৰক্ষী সেৱা (আই পি এছ)ত কাৰ্যনিৰ্বাহ কৰা তেখেত ভাৰতৰ প্ৰথমগৰাকী মহিলা আৰক্ষী বিষয়া আছিল যিয়ে কেন্দ্ৰীয় অৰ্ধসামৰিক বাহিনীক নেতৃত্ব দিছিল। তেওঁৰ স্বামী ৰামাসুন্দৰামে ২০১১ চনলৈকে তামিলনাডু ৰাজ্যৰ জ্যেষ্ঠ ৰাজ্যিক আই এ এছ বিষয়া হিচাপে কাৰ্যনিৰ্বাহ কৰিছিল। অৰ্চনা ৰামাসুন্দ্ৰমৰ পিতৃ নাম কামতা প্ৰসাদ মিশ্ৰ।

## জীবিকা

ৰাজস্থান বিশ্ববিদ্যালয়ৰ পৰা অৰ্থনীতি বিষয়ত স্নাতক ডিগ্ৰী লাভ কৰাৰ পিছত তেওঁ আৰক্ষী বিষয়া হিচাপে নিজৰ কেৰিয়াৰ গঢ়িছিল। ১৯৮০ চনত ভাৰতীয় আৰক্ষী সেৱাত যোগদান কৰি ১৯৮০ চনৰ বেটচত একমাত্ৰ মহিলা বিষয়া আছিল। ১৯৮৯ চনত তেওঁ সম্পূৰ্ণ কৰে তেওঁৰ বিজ্ঞান স্নাতকোত্তৰ অপৰাধ বিজ্ঞান দক্ষিণ কেলিফৰ্ণিয়া বিশ্ববিদ্যালয়ৰ পৰা। 

২০১৪ চনৰ মে' মাহত তেওঁ চিবিআইত অতিৰিক্ত সঞ্চালক হিচাপে যোগদান কৰে আৰু ভাৰতৰ প্ৰথমগৰাকী মহিলা বিষয়া যিয়ে কেন্দ্ৰীয় তদন্ত ব্যুৰোত অতিৰিক্ত সঞ্চালিকা হিচাপে নিযুক্তি লাভ কৰে । এওঁ ১৭৫১ কিলোমিটাৰ দৈৰ্ঘ্যৰ ভাৰত-নেপাল আৰু ৬৯৯ কিলোমিটাৰ দৈৰ্ঘ্যৰ ভাৰত-ভূটান সীমান্তত পহৰা দিয়া সাশাস্ত্ৰ সীমা বল (এছ এছ বি)ৰ সঞ্চালক প্ৰধান হিচাপে দায়িত্ব গ্ৰহণ কৰে। এছ এছ বিৰ মুৰব্বী হিচাপে তেওঁক সীমান্ত অঞ্চলত বসবাস কৰা লোকসকলৰ বাবে কেৱল নিৰাপত্তাৰ ভাৱ গঢ়ি তোলাই নহয়, সীমা অতিক্ৰম কৰা অপৰাধৰ মোকাবিলা কৰাৰ দায়িত্বও অৰ্পণ কৰা হৈছিল।  তেওঁৰ নিযুক্তিক বিবেচনা কৰি থকা তামিলনাডু চৰকাৰ য়ে আইনগতভাৱে প্ৰত্যাহ্বান জনায় অবৈধ নিযুক্তি হিচাপে আৰু উচ্চতম ন্যায়ালয়ে অৰ্চনাক নিযুক্তিৰ বিৰুদ্ধে ৰায় দিয়ে। নিযুক্তিৰ পূৰ্বে অনুমতি বিচৰা নাছিল বুলিও তামিলনাডু চৰকাৰে ডিজিপি পদৰ পৰা নিলম্বিত কৰিছিল।
২০১৫ চনত চিবিআইৰ পৰা বৰ্খাস্ত কৰি ৰাষ্ট্ৰীয় অপৰাধ অভিলেখ ব্যুৰোৰ সঞ্চালক প্ৰধান হিচাপে নিযুক্তি দিয়া হয়। অৱশ্যে বিতৰ্কিত নিৰ্বাচনৰ পিছতো ২০১৭ চনত চিবিআইৰ মুৰব্বী পদৰ বাবে মনোনীত হৈছিল ২০১৫ চনত চিবিআইত সোমাইছিল।
২০১৬ চনৰ ৩ ফেব্ৰুৱাৰীত তেওঁ শাস্ত্ৰ সীমা বাল ৰ সঞ্চালক প্ৰধান হিচাপে নিযুক্তি লাভ কৰে আৰু আনুষ্ঠানিকভাৱে অৰ্ধসামৰিক বাহিনীৰ নেতৃত্ব দিবলৈ নিযুক্তি পোৱা প্ৰথমগৰাকী মহিলা আৰক্ষী বিষয়া। ২০১৮ চনৰ জুলাই মাহত অৰ্চনাক সলনি কৰা হয় সশত্ৰ সীমা বাল সংমণ্ডলৰ নতুন সঞ্চালক প্ৰধান হিচাপে ৰজনী কান্ত মিশ্ৰৰ দ্বাৰা। অৰ্চনাই ২০১৮ চনত আই পি এছৰ পৰা অৱসৰ গ্ৰহণ কৰে, যিটো কেৰিয়াৰ ৩৭ বছৰ ধৰি চলিছিল . ২০১৯ চনৰ মাৰ্চ মাহত তেওঁক লোকপালৰ অ-ন্যায়িক সদস্য হিচাপে নিযুক্তি দিয়া হয় য'ত তেওঁ ২০২৭ চনৰ ৩০ ছেপ্টেম্বৰলৈকে কাৰ্যনিৰ্বাহ কৰে।
## বঁটা আৰু সন্মান
১৯৯৫ চনত তেওঁক ৰাষ্ট্ৰপতি পদক প্ৰদান কৰা হয়।
২০০৬ চনত বিশিষ্ট সেৱাৰ বাবে ৰাষ্ট্ৰপতিৰ আৰক্ষী পদক প্ৰদান কৰা হয়।

## তথ্য সংগ্ৰহ

শ্ৰেণী:তামিলনাডুৰ ব্যক্তি
সীতা সোৰেন

**সীতা মুৰ্মু** ওৰফে **সীতা সোৰেন** এগৰাকী ভাৰতীয় ৰাজনীতিবিদ আৰু জামাৰ পৰা ঝাৰখণ্ড বিধানসভাৰ সদস্য হিচাপে কাৰ্যনিৰ্বাহ কৰা ঝাৰখণ্ড মুক্তি মৰ্চাৰ এগৰাকী নেত্ৰী ৷ তেওঁ জেএমএমৰ মুৰব্বী শিবু সোৰেনৰ বোৱাৰী আৰু প্ৰয়াত দুৰ্গা সোৰেনৰ পত্নী ৷
তেওঁ ২০১২ চনৰ ৰাজ্যসভা নিৰ্বাচনত ভোটদানত ধন লাভ কৰাৰ অভিযোগ উত্থাপন কৰি ৭ মাহ কাৰাবাস খাটিছিল। এতিয়া তেওঁ জামিন লাভ কৰিছে।

## ৰাজনৈতিক যাত্ৰা
২০০৯ চনত ঝাৰখণ্ডৰ জামা সমষ্টিৰ পৰা বিধায়ক হিচাপে নিৰ্বাচিত হয়। নিৰ্বাচিত হোৱাৰ পিছত ঝাৰখণ্ড মুক্তি মৰ্চাৰ ৰাষ্ট্ৰীয় সাধাৰণ সম্পাদক হিচাপে নিযুক্তি লাভ কৰে ৷ ২০১৪ চনত একেটা সমষ্টিৰ পৰাই ঝাৰখণ্ড বিধানসভা নিৰ্বাচনত প্ৰতিদ্বন্দ্বিতা কৰি জয়ী হৈছিল। ২০১৯ চনত ঝাৰখণ্ডৰ জামা সমষ্টিৰ পৰা তৃতীয়বাৰৰ বাবে বিধায়ক নিৰ্বাচনত জয়লাভ কৰিছিল।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:চাঁওতালি ব্যক্তি
জালুকীয়া

**জালুকীয়া** হৈছে জালুক দি ৰন্ধা বিভিন্ন আঞ্জা। এই আঞ্জাসমূহ সাধাৰণতে আমিষ হয় আৰু ইয়াক বেছিকৈ শীতকালত ৰান্ধি খোৱা হয়। অসমত বিভিন্ন মাছ-মাংসৰ জালুকীয়া খোৱাৰ পৰম্পৰা অতীজৰে পৰা চলি আহিছে আৰু ই অসমৰ জনপ্ৰিয় ব্যঞ্জন। প্ৰসূতি আৰু জ্বৰ-কাঁ‌হ হোৱা ব্যক্তিক ঔষধ হিচাপেও জালুকীয়া খুওৱা হয়।

## বিভিন্ন প্ৰকাৰৰ জালুকীয়া

### কচু জালুকীয়া
কচু জালুকীয়া অসমত এক বহুল প্ৰচলিত ৰন্ধন প্ৰকৰণ। ইয়াৰ বাবে উপকৰণ হিচাপে  মূলতঃ কচুৰ বাও অৰ্থাৎ গা-গছ অংশ, ৰৌ-বৰালি আদি ডাঙৰ মাছৰ মূৰ আৰু পিহি গুড়ি কৰি লোৱা জালুকৰ প্ৰয়োজন। সাধাৰণতে কচুথুৰি অৰ্থাৎ থোৰ নেমেলা কুমলীয়া কচু এই ব্যঞ্জনত ব্যৱহাৰ হয়। এই প্ৰণালীত মাছৰ মূৰ অংশ তেলত পিয়াজ, পাঁ‌চফোৰণ, জলকীয়া, নিমখ, হালধি আদি দি ভাজি আধা সিজাই লোৱা হয়। ইফালে কচুখিনি কাটি-বাচি কেৰাহীত সামান্য মচুৰ দাইলৰ সৈতে কম তেলত ভজা হয়। এতিয়া মাছৰ ভজা মূৰখিনি তাত দি লগাতে জালুকৰ গুড়ি দি নহৰুৰে ফোৰণ দিয়া হয়। পানী দি কিছুসময় উতলিবলৈ দিয়াৰ পিছত ই পৰিবেশনৰ উপযোগী হৈ উঠে। এই ব্যঞ্জনৰ আৰু এক পৰম্পৰাগত সংস্কৰণ আছে। সেয়া হৈছে লৰা বৰালি মাছৰ মূৰৰ সৈতে কচু জালুকীয়া। এই প্ৰণালীত বৰালি মাছৰ মূৰ এদিন ৰাখি সামান্য লৰিবলৈ বা পচন আৰম্ভ হ'বলৈ দিয়া হয়। পিছদিনা তাক পাঁ‌চফোৰণ, নহৰু, পিয়াজ আদি দি ভালদৰে ভাজি লোৱা হয়। কচুখিনি আদতেই সিজাই লোৱা হয়। এতিয়া সিজোৱা কচু জালুকৰ গুএইৰে সৈতে মাছৰ মূৰ ভজাত মিহলাই পানী দি উতলাই এই ব্যঞ্জন প্ৰস্তুত কৰা হয়।

## পাৰ মাংসৰ জালুকীয়া
অসমৰ আন এক জনপ্ৰিয় প্ৰকৰণ হৈছে পাৰ মাংসৰ জালুকীয়া। সাধাৰণতে কলডিলৰ সৈতে পাৰ মাংসৰ জালুকীয়া ৰন্ধা যায় যদিও কেতিয়াবা আলুও ব্যৱহাৰ কৰা হয়। এই প্ৰণালীত জিৰা,জালুক, জলকীয়া, আদা আদি মিহলাই ;খুন্দি লোৱা হায়।   কলডিলৰ  টান বাহিৰৰ পাতবোৰ খোলা উলিয়াই কোমল অংশ পাতলকৈ কাটি লোৱা হয়। ইয়াৰ পিছত তেলত পিয়াজ, তেজপাত, আগতেই খুন্দি লোৱা মছলা আদি দি  পাৰ মাংসখিনি সোৱাদ অনুসাৰে নিমখ হালধি মিলাই ভজা হয়। ইয়াৰ পিছত কলডিলখিনি দি মাংসখিনি ভাজি থকা হয় আৰু ঢাকোন দি সিজোৱা হয়। ইয়াৰ পিছতেই ব্যঞ্জনবিধ পৰিবেঅশনৰ বাবে সাজু হৈ উঠে।

### কুচিয়াৰ জালুকীয়া
কুচিয়াৰ সৈতে ৰন্ধা জালুকীয়া আঞ্জাও এক অন্যতম জনপ্ৰিয় ব্যঞ্জন। এই প্ৰণালীত কুচিয়া টুকুৰা-টুকুৰিকৈ কাটি আলুগুটি আৰু জালুকৰ গুড়িৰ সৈতে জোল ৰন্ধা হয়। ইয়াত আলুৰ সলনি অমিতাও দিয়া হয়।

### কুকুৰা মাংসৰ জালুকীয়া বা জাল
কুকুৰা মাংসৰ জালুকীয়া ৰান্ধিবলৈ সাধাৰণতে থলুৱা কুকুৰা ব্যৱহাৰ কৰা হয়। এই প্ৰণালীত মাংসখিনি তেলত প্ৰায়েই ভজা নহয়। এই পদ্ধতিত কেৰাহী বা প্ৰেছাৰ কুকাৰত পানী দি উতলিবলৈ দিয়া হয়। উতল আহিলে তাত অমিতা, আলু, নহৰু-পিয়াজ বটা, নিমখ আৰু মাংসখিনি দি সিজিবলৈ দিয়া হয়। মাংস সিজিলে তাত জালুকৰ গুড়ি যোগ কৰা হয়। ইয়াক কেতিয়াবা কেঁ‌চা কলৰ সৈতেও ৰন্ধা হয়।

মিচিং জনগোষ্ঠীৰ লোকসকলে কুকুৰা মাংসৰ জালুকীয়াক জাল বা ঝাল বুলি কয়। তেওঁলোকে ইয়াত কেঁ‌চা হালধি বটা, জালুকৰ গুড়ি, জলকীয়া, আদা-নহৰু বটা, বিভিন্ন ধৰণৰ বনশাক আৰু বিহলঙনি দি মাংস সিজাই প্ৰস্তুত কৰে। ইয়াক সাধাৰণতে জোল হিচাপে ৰন্ধা হয় আৰু প্ৰসূতি তথা জ্বৰ-কাঁ‌হৰ দ্বাৰা পীড়িত লোকক ঔষধ হিচাপে খাবলৈ দিয়া হয়।

## তথ্য সংগ্ৰহ

শ্ৰেণী:খাদ্য
নখ

**নখ** () হৈছে সকলো স্তন্যপায়ীৰ আঙুলিত বৈশিষ্ট্যপূৰ্ণভাৱে পোৱা এটা সুৰক্ষামূলক আৱৰণ, যিটো অন্যান্য টেট্ৰাপড প্ৰাণীৰ নখৰ সৈতে মিল খায়। হাতৰ আঙুলিৰ নখ আৰু ভৰিৰ নখ আলফা-কেৰাটিন নামৰ এবিধ কঠিন প্ৰ'টিনৰ পৰা তৈয়াৰ হয়, যিটো পলিমাৰ মেৰুদণ্ডী প্ৰাণীৰ নখ, খুৰা আৰু শিংতো পোৱা যায়।

## তথ্যসূত্ৰ
ৰোচনাৰা

**অলিভ কেথেৰিন ক্ৰেডক** () (জন্ম:২২ জানুৱাৰী ১৮৯৪ – মৃত্যু: ১৪ জুলাই ১৯২৬) ব্ৰিটিছ ভাৰতৰ প্ৰশিক্ষণপ্ৰাপ্ত এগৰাকী এংলো-ইণ্ডিয়ান নৃত্যশিল্পী আছিল, যিয়ে ৰোশনাৰা নামেৰে নৃত্য কৰিছিল। ব্ৰিটেইন আৰু আমেৰিকাত কেন্দ্ৰীয় ভাৰতীয় নৃত্য কৌশল প্ৰদৰ্শনৰ বাবে তেওঁ পৰিচিত আছিল। এপেণ্ডিচাইটিছ ৰোগত আক্ৰান্ত হৈ ত্ৰিশৰ দশকত তেওঁৰ মৃত্যু হয়।
## জীৱনী
১৮৯২ চনৰ ২২ জানুৱাৰীত কলিকতাত ক্ৰেডকৰ জন্ম হৈছিল। তেওঁৰ পিতৃ এংলো-ইণ্ডিয়ান আৰু মাতৃ বৃটিছ নাগৰিক৷ পিতৃৰ নাম জন জেমছ নোলান ক্ৰেডক আৰু মাতৃৰ নাম আছিল মেবেল মেৰী এন এডামছ। ১৯০৯ চনৰ আশে-পাশে ব্ৰিটেইনলৈ যোৱাৰ আগতে তেওঁ ভাৰতত নৃত্য শিকিছিল। ৰাজকুমাৰী ৰোচনাৰা বেগমৰ চেলিব্ৰিটি হিচাপে নাম জনাজাত হোৱাৰ পিছত ক্ৰেডকে ৰোচনাৰা নাম লয়।

তেওঁ লয় ফুলাৰৰ কোম্পানীত নৃত্য কৰিছিল আৰু তাৰ পিছত স্পেনিছ নৃত্যশিল্পী কাৰ্মেন টৰ্ট’লা ভেলেন্সিয়াৰ সৈতে প্ৰশিক্ষণ গ্ৰহণ কৰিছিল। ১৯১১ চনত লণ্ডনত অস্কাৰ আচেৰ কিছমেটত আৰু তাৰ পিছত শ্বেহেৰাজাডেত জোবেইডেৰ চৰিত্ৰত নৃত্য কৰে। এই ভূমিকা আছিল কভেণ্ট গাৰ্ডেনৰ বেলেটছ ৰাছৰ সৈতে। পিছৰ বছৰত তেওঁ আন্না পাভলোভাৰ নৃত্য কোম্পানীত বিশেষ নৃত্যশিল্পী হিচাপে অভিনয় কৰে। তেওঁৰ কেইবাটাও নৃত্য আছিল যিবোৰ ফৰাচী সুৰকাৰ লিঅ' ডেলিবেছৰ ১৮৮০ চনৰ প্ৰাচ্য অপেৰা লেকমেৰ উদ্ধৃতি ব্যৱহাৰ কৰি পৰিৱেশন কৰা হৈছিল। ১৯১৬ চনত ক্ৰেডকে আমেৰিকাত কাম কৰিবলৈ আৰম্ভ কৰে আৰু তাৰ পৰাই তেওঁ ভ’ডভিল থিয়েটাৰত অভিনয় কৰে। ১৯১৭ চনত তেওঁ আৰু জাপানী নৃত্যশিল্পী মিচ্ছিঅ’ ইট’ একেলগে এডলফ ব’মৰ কোম্পানী *বেলে ইনটাইম*ত বিশেষ নৃত্যশিল্পী হিচাপে কাম কৰিছিল। ৰোচনাৰাই ৰতন দেৱীৰ সৈতেও একেলগ হৈছিল, যি এগৰাকী ব্ৰিটিছ গায়ক আছিল আৰু ভাৰতলৈ সংগীত অধ্যয়ন কৰিবলৈ আহিছিল। দেৱীৰ লগত আছিল তেওঁৰ স্বামী আনন্দ কুমাৰস্বামী, যি ভাৰতীয় সংস্কৃতিৰ বিশেষজ্ঞ হিচাপে বষ্টন মিউজিয়াম অৱ আৰ্টত কৰ্মৰত আছিল। কুমাৰস্বামীয়ে লিখিছিল যে, কেইবছৰমান আগলৈকে ভাৰতীয় শৈলীৰ নৃত্য দেখুওৱা *ৰুথ ছেইণ্ট ডেনিছ*ৰ বিপৰীতে ৰোচনাৰা সঁচা অৰ্থত এগৰাকী লোক-নৃত্যৰ নৃত্যশিল্পী আছিল৷ ১৯২৩ চনত ক্ৰেডকে নিউয়ৰ্কত "বিদেশী" প্ৰব্ৰজনকাৰী হিচাপে উপস্থিত হয়। ক্ৰেডকে নৃত্য শিকাইছিল আৰু পিছৰ চলচ্চিত্ৰ তাৰকা বেট ডেভিছ তেওঁৰ অন্যতম ছাত্ৰী আছিল। ১৯২৬ চনৰ ১৬ জুলাইত উত্তৰ কেৰ'লিনাৰ এশ্বেভিলত ত্ৰিশ বছৰ বয়সত তেওঁৰ মৃত্যু হয়। মৃত্যুৰ কাৰণ আছিল এপেণ্ডিচাইটিছৰ ৰোগ।

ৰোচনাৰাই তেওঁৰ দহটা নৃত্যৰ কপিৰাইট প্ৰকাশ কৰিছিল।

ক্ৰেডকক আমেৰিকাৰ নৃত্যশিল্পী ৰুথ চেণ্ট ডেনিছৰ সৈতে তুলনা কৰা হৈছে, যিয়ে আমেৰিকাত প্ৰাচ্য শৈলীৰ নৃত্যক জনপ্ৰিয় কৰি তুলিছিল। যদিও ক্ৰেডকে ভাৰতত নৃত্যৰ প্ৰশিক্ষণ লৈছিল, তেওঁ নিজৰ নৃত্য নিখুঁত আৰু উন্নত কৰাৰ বাবে নিজৰ সময় উচৰ্গা কৰিছিল। ৰুথ চেণ্ট ডেনিছে প্ৰাচ্য শৈলীৰ নৃত্যৰ পৰা অনুপ্ৰাণিত হৈছিল আৰু তেওঁ নিজাকৈ নৃত্য বিদ্যালয় প্ৰতিষ্ঠা কৰিছিল, য'ত তেওঁৰ ছাত্ৰ-ছাত্ৰীসকলৰ ভিতৰত মাৰ্থা গ্ৰেহাম আছিল। ক্ৰেডকে কেতিয়াও নিজাকৈ স্কুল স্থাপন কৰা নাছিল আৰু ইয়াৰ কাৰণ বুলি গণ্য কৰা হয় যে, ৰুথ চেণ্ট ডেনিছে তাত ইতিমধ্যেই যথেষ্ট প্ৰভাৱ পেলাইছিল। ডেব’ৰা জ’ৱিটে লিখিছে যে, ক্ৰেডকৰ নৃত্য হয়তো ভাৰতত শিকা হোৱা নাছিল; আচলতে তেওঁৰ মতে, ক্ৰেডকৰ শৈলী আৰু কিছু বছৰৰ আগৰ ছেইণ্ট ডেনিছৰ শৈলীৰ মাজত বহু সাদৃশ্য আছে। ছেইণ্ট ডেনিছে অৱশ্যে ক্ৰেডকক সন্মান কৰা যেন লাগিছিল আৰু তেওঁ নিজৰ কেৰিয়াৰ অনুসৰণ কৰিছিল।

আছকানৰ চিত্ৰশিল্পী ৰবাৰ্ট হেনৰীৰ তুলিকাৰে ৰোচনাৰাক বন্দী কৰিছিল। ২০০০ চনত এই ছবিখন ১৩২,৫০০ ডলাৰত বিক্ৰী হয়।

## তথ্য সূত্ৰ

শ্ৰেণী:নৃত্যশিল্পী
শ্ৰেণী:এংলো-ইণ্ডিয়ান
শ্ৰেণী:মৃত ব্যক্তি
যামিনী ৰেড্ডী

**যামিনী ৰেড্ডী** ভাৰতৰ এগৰাকী কুচিপুড়ী নৃত্যশিল্পী, শিক্ষয়িত্ৰী, নৃত্য পৰিচালক আৰু কুচিপুড়ীৰ পাঠদানৰ বাবে নিবেদিত বিদ্যালয় “নাট্য তৰংগিণী’’ৰ সঞ্চালক। এওঁ ভাৰতৰ বিভিন্ন ঠাইৰ লগতে বিদেশৰো বহু ঠাইত নৃত্য পৰিৱেশন কৰিছে।
## প্ৰাৰম্ভিক জীৱন
কুচিপুড়ীৰ বিখ্যাত সাধক ড° ৰাজা আৰু ৰাধা ৰেড্ডীৰ ঘৰত জন্মগ্ৰহণ কৰা যামিনীয়ে কম বয়সতে নৃত্য শৈলীৰ দীক্ষা লাভ কৰিছিল। মাক-দেউতাকৰ অধীনত এই কলাৰ প্ৰশিক্ষণ লৈছিল। কুচিপুড়ী নৃত্য জগতৰ এগৰাকী যুৱ তাৰকা হিচাপে তেওঁ নিজৰ কেৰিয়াৰ আৰম্ভ কৰিছিল, ৩ বছৰ বয়সতে অনুষ্ঠান পৰিৱেশন কৰিছিল। তেতিয়াৰ পৰাই তেওঁ নৃত্য পৰিৱেশনৰ বাবে বিভিন্ন ঠাই ভ্ৰমণ কৰি আহিছে।

নতুন দিল্লীৰ লেডী শ্ৰীৰাম কলেজৰ পৰা কমাৰ্চ বিষয়ত স্নাতক ডিগ্ৰী (অনাৰ্ছ) আৰু নতুন দিল্লীৰ ফ’ৰ স্কুলৰ পৰা আন্তঃৰাষ্ট্ৰীয় ব্যৱসায়ত স্নাতকোত্তৰ ডিগ্ৰী লাভ কৰিছে।
## কেৰিয়াৰ
যামিনীয়ে যুক্তৰাজ্য, ইউৰোপ, আমেৰিকা, ইউ এ ই আৰু দক্ষিণ-পূব এছিয়াত বেছিকৈ ভ্ৰমণ কৰিছে। ২০১১ চনত লণ্ডনৰ প্ৰতিষ্ঠিত *উইগম’ৰ হল*ত অনুষ্ঠান পৰিৱেশন কৰা যামিনীয়ে ৰাছিয়া আৰু পূব ইউৰোপতো সফল ভ্ৰমণ কৰিছিল, য’ত ২০০৯ চনত ব্ৰিক আৰু এছচিঅ’ শীৰ্ষ সন্মিলনত বিভিন্ন ৰাষ্ট্ৰপতিৰ অনুষ্ঠানত অনুষ্ঠান পৰিৱেশন কৰাৰ সুযোগ পাইছিল। হাংগেৰীৰ ৰাষ্ট্ৰপতি, স্লোভেনিয়াৰ প্ৰথম মহিলা আৰু ভাৰতৰ প্ৰাক্তন ৰাষ্ট্ৰপতি ড° এ.পি.জে আব্দুল কালামৰ দৰে বিশিষ্ট ব্যক্তিত্বৰ আগত তেওঁৰ শিল্পকৰ্ম উপস্থাপন কৰিছে।

সমালোচক আৰু দৰ্শকৰ মাজত যামিনীৰ নৃত্য পৰিৱেশনৰ সাধনাৰ বিষয়ে সদায় উচ্চ প্ৰশংসিত হৈ আহিছে৷ নিউয়ৰ্কৰ আধুনিক নৃত্যশিল্পী লিয়া কাৰ্টিছৰ সৈতে তেওঁৰ প্ৰযোজনা ‘হাৰমনি’ চোৱা দৰ্শকৰ সমাদৰ লাভ কৰাৰ লগতে কেৰালাৰ *নিশাগন্ধি* উৎসৱত সেই অনুষ্ঠান পৰিৱেশন কৰিবলৈ আমন্ত্ৰণ লাভ কৰে। তেওঁ ভাৰতৰ পৰিৱেশ্য কলাৰ বাবে ‘দৰ্শক বিকাশ’ শীৰ্ষক গৱেষণা পত্ৰও লিখিছে।

যামিনীয়ে ভাৰতত যুগ যুগৰে চলি অহা পৌৰাণিক কাহিনীসমূহক নৃত্যৰ আধাৰত জন-মানসত উদ্ভাসিত কৰাৰ পৰিকল্পনা কৰিছে৷

## নাট্য তৰংগিণী
১৯৭৬ চনত পদ্মভূষণ বঁটা বিজয়ী ৰাজা আৰু ৰাধা ৰেড্ডীয়ে প্ৰতিষ্ঠা কৰা নাট্য তৰংগিনীয়ে উত্তৰ ভাৰতত কুচিপুড়ী শৈলীৰ শাস্ত্ৰীয় নৃত্য জনপ্ৰিয় কৰি তুলিবলৈ আৰম্ভ কৰিছিল। তাৰ পিছৰ পৰাই ই কলা গঠনৰ লগত জড়িত সকলো কাৰ্য্যকলাপ সামৰি এক অনন্য কলা প্ৰতিষ্ঠানলৈ পৰিণত হৈছে।

ৰাজা আৰু ৰাধাই নতুন দিল্লীৰ সাকেট স্থানীয় অঞ্চলত অৱস্থিত কুচিপুড়ী নৃত্যৰ নাট্য তৰংগিনী প্ৰতিষ্ঠান আৰম্ভ কৰে। ইয়াৰ লক্ষ্য আৰু অধিক প্ৰচাৰ কৰি নিজকে পুনৰ শিপাবলৈ ৰাজা ৰাধা আৰু কৌশল ৰেড্ডীয়ে আৰম্ভ কৰে নাট্য তৰংগিনী হায়দৰাবাদ শাখা, যিটো তেওঁলোকৰ জ্যেষ্ঠ কন্যা যামিনী ৰেড্ডীয়ে পৰিচালনা কৰি আছে। হায়দৰাবাদত প্ৰতিষ্ঠা হোৱাৰ পিছৰে পৰা এই বিদ্যালয়খনৰ কাম-কাজৰ হাৰ তীব্ৰ গতিত বৃদ্ধি পাইছে আৰু বছৰি হায়দৰাবাদ শাখাত এশৰো অধিক ছাত্ৰ-ছাত্ৰীক প্ৰশিক্ষণ দিয়া হয়। নিয়মীয়া নৃত্য প্ৰশিক্ষণৰ উপৰি নাট্য তৰংগিণীয়ে নৃত্য আৰু সংগীতৰ ক্ষেত্ৰৰ সুপৰিচিত শিল্পীসকলৰ মাজত কৰ্মশালা আৰু অধিৱেশনো সক্ৰিয়ভাৱে পৰিচালনা কৰি নিজৰ ছাত্ৰ-ছাত্ৰীৰ শিক্ষাৰ উন্নতি সাধন কৰি আহিছে।

তদুপৰি, যামিনীয়ে প্ৰতিবছৰে এজন শিল্পীক সমৰ্থন কৰে, যিয়ে তেওঁৰ প্ৰাপ্য স্বীকৃতি বা আৰ্থিক সা-সুবিধা লাভ কৰা নাই অথচ অমূল্য কৰ্ম সৃষ্টি কৰিছে৷  এনে শিল্পীসকলক লৈ তেওঁৰ এই প্ৰশংসনীয় পদক্ষেপে তেওঁলোকলৈ স্বীকৃতি আনিব বুলি ভবা হৈছে৷

## তথ্য সূত্ৰ

শ্ৰেণী:ভাৰতীয় নৃত্যশিল্পী
শ্ৰেণী:ভাৰতীয় নাৰী
শ্ৰেণী:জীৱিত ব্যক্তি
অঞ্জলি কিস্কু

**অঞ্জলি কিস্কু** চাঁওতালি ভাষাত সাহিত্য চৰ্চা কৰা এগৰাকী ভাৰতীয় সাহিত্যিক। ২০২০ চনত তেওঁৰ কবিতা পুথি *আঞ্জলে*ৰ বাবে সাহিত্য অকাডেমিৰ যুৱপুৰস্কাৰ বঁটা লাভ কৰিছিল।

## প্ৰাৰম্ভিক জীৱন আৰু শিক্ষা
১৯৯২ চনৰ ১৪ জুলাইত তেওঁ জন্মগ্ৰহণ কৰিছিল। তেখেতে বাংকুৰাৰ এম পি পাঞ্চল গাৰ্লছ হাইস্কুলৰ পৰা প্ৰাথমিক শিক্ষা গ্ৰহণ কৰি পশ্চিম বংগৰ নেতাজী মহাবিদ্যালয় আৰামবাগ হুগলীৰ পৰা চাঁওতালিত স্নাতক ডিগ্ৰী আৰু বিশ্ব ভাৰতী বিশ্ববিদ্যালয়ৰ পৰা চাঁওতালিত স্নাতকোত্তৰ ডিগ্ৰী লাভ কৰিছিল। ইয়াৰ পিছত ২০১৭ চনত বিশ্ববিদ্যালয় অনুদান আয়োগে (ভাৰত) অনুষ্ঠিত নেট পৰীক্ষাত উত্তীৰ্ণ হৈছিল।

## কৰ্মজীৱন
বৰ্তমান তেওঁ পশ্চিমবংগৰ বাংকুৰাৰ ভৰাস্থিত স্বামী ডিডিকে মহাবিদ্যালয়ত অধ্যাপিকা হিচাপে কৰ্মৰত।

## কৰ্মসমূহ
*আঞ্জলে* ২০১৮ (কবিতা পুথি), *মিড বিটা* (২০২০ চনত প্ৰকাশিত কবিতা পুথি), *ইপিল* (গল্প সংকলন)কে ধৰি কেইবাখনো গ্ৰন্থ ৰচনা কৰিছে। তেখেতৰ ৰচনাসমূহ *চিলি, সৰ, উমুল, ভবানা* আদি বিভিন্ন সাহিত্য আলোচনীতো প্ৰকাশ পাইছে। বৰ্তমান তেওঁ নিখিল ভাৰতীয় চাঁওতালি লেখক সন্থাৰ কাৰ্যনিৰ্বাহক সমিতিৰ সদস্য।
## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:সাহিত্য অকাডেমি যুৱ পুৰস্কাৰ বিজয়ী
শ্ৰেণী:চাঁওতালি ব্যক্তি
শ্ৰেণী:চাঁওতালি লেখিকা
শ্ৰেণী:ভাৰতীয় নাৰী